qundao/data-zh-poetry huggingface dataset:
题忆雪楼江山无尽图送紫诠王使君之官川南次留别原韵·其二
作者：陈恭尹
朝代：清
体裁：古风

移家暂寓虎踞石，门巷复见乌衣王。雏凤长鸣协钟吕，宏音亮节皆琅琅。东西各驾青雀舫，山水收以古锦囊。巫山之高不可极，长江之水难为量。悬帆今月已春暮，计程到日应秋阳。送君不妨屡水宿，几人同卧舟中床。问年我已逾耳顺，将髭君亦添新霜。九州宇宙本窄狭，后期未可云渺茫。将寻幽约指吴越，更揽宿莽过沅湘。待君旌节自蜀出，玺书惠下云天长。新篇不厌读数回，老脚尚可同趋跄。且题此卷作后验，恍如身复当楼窗。迷濛远近翠欲滴，不辨扬越并燕梁。高歌激昂以赠我，平生意兴因飞翔。安得如鸟有羽翼，从君唱和逾三泷。
题惠倅俞介石行乐图时摄篆
作者：陈恭尹
朝代：清
体裁：七言绝句

骥足方开迥绝尘，弦歌随处有阳春。知君不愧罗浮吏，满目梅花梦里人。
题把酒问天图
作者：陈恭尹
朝代：清
体裁：五言绝句

梦梦无醒日，高高独奈何。酒旗天上有，醉客更应多。
题方龙媒园亭
作者：陈恭尹
朝代：清
体裁：七言律诗

几日空亭坐不回，主人相为扫莓苔。庵分茗火连僧至，井汲香泉带月来。高树蝉寒秋叶减，方池鱼跃水萍开。闲园物色皆堪赋，羡尔江南庾信才。
题朱开黄望云图二首
作者：陈恭尹
朝代：清

寸草心孤日又春，天涯何处不思亲。白云北望三千里，犹忆西湖醉酒人。家住维扬廿四桥，幅巾萝带好逍遥。怪君诗思清无比，鹤骨棱棱在九霄。
题朱开黄望云图二首·其一
作者：陈恭尹
朝代：清
体裁：七言绝句

寸草心孤日又春，天涯何处不思亲。白云北望三千里，犹忆西湖醉酒人。
题朱开黄望云图二首·其二
作者：陈恭尹
朝代：清
体裁：七言绝句

家住维扬廿四桥，幅巾萝带好逍遥。怪君诗思清无比，鹤骨棱棱在九霄。
题李尚卿小影
作者：陈恭尹
朝代：清
体裁：五言律诗

至人齐出处，之子自闲闲。即此涉长道，犹如栖旧山。歌吟开笑口，风月霁清颜。努力前途事，莱衣幸可斑。
题枫江渔父图为徐虹亭二首
作者：陈恭尹
朝代：清

烟雨江头一钓丝，扁舟行止更由谁。渔人已入兴王梦，枫叶芦花似未知。燕台风月不曾孤，爱写吴山入画图。威凤偶然来阿阁，白鸥原只恋江湖。
题枫江渔父图为徐虹亭二首·其一
作者：陈恭尹
朝代：清
体裁：七言绝句

烟雨江头一钓丝，扁舟行止更由谁。渔人已入兴王梦，枫叶芦花似未知。
题枫江渔父图为徐虹亭二首·其二
作者：陈恭尹
朝代：清
体裁：七言绝句

燕台风月不曾孤，爱写吴山入画图。威凤偶然来阿阁，白鸥原只恋江湖。
题梁叠石母冯太君节孝册
作者：陈恭尹
朝代：清
体裁：七言律诗

结缡七月已无夫，身后初生藐尔孤。矢死诗成辞父母，未亡人在有翁姑。三冬对火寒书荻，孤幌残灯夜辟纑。今日俸钱能反哺，佳儿名已列师儒。
题梁枳山笏斋
作者：陈恭尹
朝代：清
体裁：五言律诗

差胜梁鸿庑，鹪鹩有此枝。花唯栽一树，井日汲三时。起舞鸡飞桀，行吟户碍眉。暇中常教子，墙外亦闻诗。
题潘子小影
作者：陈恭尹
朝代：清
体裁：七言绝句

柳底清阴竹叶杯，诸峰遥入座中来。人生乐事无过此，满径黄花对酒开。
题烟波渔父图
作者：陈恭尹
朝代：清
体裁：七言绝句

卷却丝纶付一竿，世间无处问严滩。客星自落江湖上，只有孤山处士看。
题王也夔行乐图二首
作者：陈恭尹
朝代：清

万卷曾开邺架，燕居如带荀香。浪说陈侯冠玉，今看王氏琳琅。斑衣舞罢此日，彩笔花开晓风。诗思满怀未写，闲阶叶响梧桐。
题王也夔行乐图二首·其一
作者：陈恭尹
朝代：清
体裁：六言诗

万卷曾开邺架，燕居如带荀香。浪说陈侯冠玉，今看王氏琳琅。
题王也夔行乐图二首·其二
作者：陈恭尹
朝代：清
体裁：六言诗

斑衣舞罢此日，彩笔花开晓风。诗思满怀未写，闲阶叶响梧桐。
题王也痴虚舟三首
作者：陈恭尹
朝代：清

狂澜得到槛边无，尽日清风满舳舻。顺逆去留都莫计，人间波浪过江湖。虚能游世事如何，齐物庄生古未多。绝似君心全不系，两旁休为种藤萝。舟居非水古谁同，曲折疏篱一径通。不乏倪迂高士笔，连人都入画图中。
题王也痴虚舟三首·其一
作者：陈恭尹
朝代：清
体裁：七言绝句

狂澜得到槛边无，尽日清风满舳舻。顺逆去留都莫计，人间波浪过江湖。
题王也痴虚舟三首·其三
作者：陈恭尹
朝代：清
体裁：七言绝句

舟居非水古谁同，曲折疏篱一径通。不乏倪迂高士笔，连人都入画图中。
题王也痴虚舟三首·其二
作者：陈恭尹
朝代：清
体裁：七言绝句

虚能游世事如何，齐物庄生古未多。绝似君心全不系，两旁休为种藤萝。
题王惠州紫诠使君观瀑图三首
作者：陈恭尹
朝代：清

一树苍松偃盖深，高崖飞瀑落千寻。使君雅操清如水，不用临流更洗心。不将笔墨对林峦，燕坐超然静五官。老易本来无二道，河图天一是金丹。曾宿田盘最上方，一麾频岁驻罗阳。知君滋味尝都遍，南北山泉孰较长。
题王惠州紫诠使君观瀑图三首·其一
作者：陈恭尹
朝代：清
体裁：七言绝句

一树苍松偃盖深，高崖飞瀑落千寻。使君雅操清如水，不用临流更洗心。
题王惠州紫诠使君观瀑图三首·其三
作者：陈恭尹
朝代：清
体裁：七言绝句

曾宿田盘最上方，一麾频岁驻罗阳。知君滋味尝都遍，南北山泉孰较长。
题王惠州紫诠使君观瀑图三首·其二
作者：陈恭尹
朝代：清
体裁：七言绝句

不将笔墨对林峦，燕坐超然静五官。老易本来无二道，河图天一是金丹。
题王茂名令诒南行图
作者：陈恭尹
朝代：清
体裁：七言绝句

大才何处不闲身，百里新花况值春。五斗已馀供鹤米，一官仍作著书人。
题王蒲衣琵琶图二首
作者：陈恭尹
朝代：清

抱月怀风倍可怜，更劳芳袖拂清弦。谢郎自足真人想，为尔移情北牖前。一曲乌孙马上音，高弹促节且娱心。琵琶妙手王摩诘，不买鸾胶续断琴。
题王蒲衣琵琶图二首·其一
作者：陈恭尹
朝代：清
体裁：七言绝句

抱月怀风倍可怜，更劳芳袖拂清弦。谢郎自足真人想，为尔移情北牖前。
题王蒲衣琵琶图二首·其二
作者：陈恭尹
朝代：清
体裁：七言绝句

一曲乌孙马上音，高弹促节且娱心。琵琶妙手王摩诘，不买鸾胶续断琴。
题甘衷素小影
作者：陈恭尹
朝代：清
体裁：七言绝句

青松白石不沾尘，野服科头意自真。一坐空山非易得，十年南北倦游人。
题画二首
作者：陈恭尹
朝代：清

澹墨图来似有声，绿天萧寂气如冰。仙人绰约居姑射，吸露餐风本自能。两树苍松插碧天，一间亭子瀑流边。携琴策杖将何去，行到山亭是几年。
题画二首
作者：陈恭尹
朝代：清

真山须似画安排，画出如真也自佳。借我壁间悬数日，清猿凉月满书斋。深山深处有人争，拟寄闲身画里行。净扫柴门无个事，碧溪寒叶一声声。
题画二首·其一
作者：陈恭尹
朝代：清
体裁：七言绝句

澹墨图来似有声，绿天萧寂气如冰。仙人绰约居姑射，吸露餐风本自能。
题画二首·其一
作者：陈恭尹
朝代：清
体裁：七言绝句

真山须似画安排，画出如真也自佳。借我壁间悬数日，清猿凉月满书斋。
题画二首·其二
作者：陈恭尹
朝代：清
体裁：七言绝句

两树苍松插碧天，一间亭子瀑流边。携琴策杖将何去，行到山亭是几年。
题画二首·其二
作者：陈恭尹
朝代：清
体裁：七言绝句

深山深处有人争，拟寄闲身画里行。净扫柴门无个事，碧溪寒叶一声声。
题画竹
作者：陈恭尹
朝代：清

水墨饶生气，？簩亦自风。未能三尺节，声入八音中。
题画竹
作者：陈恭尹
朝代：清
体裁：五言绝句

水墨饶生气，�簩亦自风。未能三尺节，声入八音中。
题画莲花二首
作者：陈恭尹
朝代：清

谁写芙蓉望俨然，清香虽未态殊妍。真花开落才三日，一纸长存定百年。几叶深浓带浅黄，一枝高揭露珠房。生从极乐莲池上，开向华山玉井傍。
题画莲花二首·其一
作者：陈恭尹
朝代：清
体裁：七言绝句

谁写芙蓉望俨然，清香虽未态殊妍。真花开落才三日，一纸长存定百年。
题画莲花二首·其二
作者：陈恭尹
朝代：清
体裁：七言绝句

几叶深浓带浅黄，一枝高揭露珠房。生从极乐莲池上，开向华山玉井傍。
题画菊
作者：陈恭尹
朝代：清
体裁：七言绝句

万蕊犹含雨露功，叶边微带拒霜红。柴桑去后无知己，零落寒枝傲雪风。
题画马
作者：陈恭尹
朝代：清
体裁：七言绝句

枥下林边寄病身，渥洼龙性本难驯。休嫌奔走空皮骨，世上谁为买骏人。
题画鹰
作者：陈恭尹
朝代：清
体裁：七言绝句

搏击西风力有馀，高枝独立意何如。羽毛已具飞扬势，莫老磻溪待后车。
题真际上人坐石图
作者：陈恭尹
朝代：清
体裁：七言绝句

真中真际果谁真，一串珠随七尺身。坐断石头庵外路，年年滑尽去来人。
题笪瀛仙行乐
作者：陈恭尹
朝代：清
体裁：六言诗

风度萧然尘表，姓名隐著图间。谓是竹中高士，何殊海外仙山。
题纫佩图为李君作二首
作者：陈恭尹
朝代：清

笔底溪山并是春，石边聊得寄闲身。由来兰泽多芳草，欲写同心赠远人。不冠不袜意悠然，散诞丰仪似列仙。身外不曾图一物，五千文字是家传。
题纫佩图为李君作二首·其一
作者：陈恭尹
朝代：清
体裁：七言绝句

笔底溪山并是春，石边聊得寄闲身。由来兰泽多芳草，欲写同心赠远人。
题纫佩图为李君作二首·其二
作者：陈恭尹
朝代：清
体裁：七言绝句

不冠不袜意悠然，散诞丰仪似列仙。身外不曾图一物，五千文字是家传。
题纳凉图送吴石仓归西湖次其卷中元韵二首
作者：陈恭尹
朝代：清

风柳高亭上，诸贤共一僧。暑同河朔避，兴似剡溪乘。乐事唯飞管，群书且架藤。一时儒与佛，谁得判淄渑。归梦悬湖水，经年度庾关。千篇新著作，一卷旧家山。自子为羁旅，谁人醉此间。荷花香有待，挂席暑中还。
题纳凉图送吴石仓归西湖次其卷中元韵二首·其一
作者：陈恭尹
朝代：清
体裁：五言律诗

风柳高亭上，诸贤共一僧。暑同河朔避，兴似剡溪乘。乐事唯飞管，群书且架藤。一时儒与佛，谁得判淄渑。
题纳凉图送吴石仓归西湖次其卷中元韵二首·其二
作者：陈恭尹
朝代：清
体裁：五言律诗

归梦悬湖水，经年度庾关。千篇新著作，一卷旧家山。自子为羁旅，谁人醉此间。荷花香有待，挂席暑中还。
题绣佛斋诗
作者：陈恭尹
朝代：清

遭逢虽不造，文采独堪誇。姑妇成双节，诗篇属大家。苦心追正始，真调脱铅华。世业闻孙在，芳兰不妄芽。玉洁因成色，金坚遂有声。古人言不朽，皆自性情生。寡鹤夜中唳，哀猿申旦鸣。何须立文字，闻者尽沾缨。
题绣佛斋诗·其一
作者：陈恭尹
朝代：清
体裁：五言律诗

遭逢虽不造，文采独堪誇。姑妇成双节，诗篇属大家。苦心追正始，真调脱铅华。世业闻孙在，芳兰不妄芽。
题绣佛斋诗·其二
作者：陈恭尹
朝代：清
体裁：五言律诗

玉洁因成色，金坚遂有声。古人言不朽，皆自性情生。寡鹤夜中唳，哀猿申旦鸣。何须立文字，闻者尽沾缨。
题翁小愚大参小影二首
作者：陈恭尹
朝代：清

蒲团高坐此为谁，戴笠乘车各一时。欲为天人开眼目，正须儒者旧须眉。受命当年记饮冰，此心无染即禅灯。紫薇分省含香署，风味居然一老僧。
题翁小愚大参小影二首·其一
作者：陈恭尹
朝代：清
体裁：七言绝句

蒲团高坐此为谁，戴笠乘车各一时。欲为天人开眼目，正须儒者旧须眉。
题翁小愚大参小影二首·其二
作者：陈恭尹
朝代：清
体裁：七言绝句

受命当年记饮冰，此心无染即禅灯。紫薇分省含香署，风味居然一老僧。
题胡起岩行乐
作者：陈恭尹
朝代：清
体裁：七言绝句

丘中堪坐且徘徊，芳岁如花正艳开。师事赤松他日事，一编知自圯桥来。
题萧叔兼行乐
作者：陈恭尹
朝代：清
体裁：七言绝句

草际相呼立渚禽，茅堂萧寂不须深。图书左右堪怡悦，脱屣浮云物外心。
题董文敏字卷为鲍子韶
作者：陈恭尹
朝代：清
体裁：六言诗

江海心期澹荡，烟霞笔墨沉酣。一幅云间山水，倩君携到天南。
题薛孝穆小影
作者：陈恭尹
朝代：清

薛生今世之狂简，人定不为天所限。半生好作访古游，千载独具论文眼。西游彭蠡溯湘沅，北过二陵寻灞浐。逢碑下马辄自抄，得钱随手皆镂版。结交欲尽一世豪，其家不及中人产。年来更和击缶歌，赋中屡有伤心撰。看君意兴殊落落，复上石楼穷？嵼。与予相见五羊城，花边往往同飞盏。问君之生烈皇末，日月无光天道反。七日即为国破时，赋命其间宁不蹇。阴阳剥复理有然，大器从来成在晚。终期落日戈可挥，莫谓颓风力难挽。谁人画此蕉与鹤，中有一翁坐来稳。把将如意缺唾壶，直著山衣傲华衮。蕉心万束不易开，鹤寿千龄孰能损。君不见中孚九二鸣在阴，子和之声闻最远。
题薛孝穆小影
作者：陈恭尹
朝代：清
体裁：古风

薛生今世之狂简，人定不为天所限。半生好作访古游，千载独具论文眼。西游彭蠡溯湘沅，北过二陵寻灞浐。逢碑下马辄自抄，得钱随手皆镂版。结交欲尽一世豪，其家不及中人产。年来更和击缶歌，赋中屡有伤心撰。看君意兴殊落落，复上石楼穷�嵼。与予相见五羊城，花边往往同飞盏。问君之生烈皇末，日月无光天道反。七日即为国破时，赋命其间宁不蹇。阴阳剥复理有然，大器从来成在晚。终期落日戈可挥，莫谓颓风力难挽。谁人画此蕉与鹤，中有一翁坐来稳。把将如意缺唾壶，直著山衣傲华衮。蕉心万束不易开，鹤寿千龄孰能损。君不见中孚九二鸣在阴，子和之声闻最远。
题虬髯客图
作者：陈恭尹
朝代：清
体裁：四言诗

九州可赠，百万何惜。骑驴出门，书生失色。
题蝴蝶图
作者：陈恭尹
朝代：清
体裁：七言绝句

南华曾作梦中人，又向罗浮现化身。七洞仙花时满地，何心更忆杏园春。
题行乐图二首
作者：陈恭尹
朝代：清

拍手阶前稚子嬉，南园春色柳丝丝。郎君修洁人如玉，触目琳琅乐可知。此日能闲即是仙，湘帘高卷竹风前。诸童笑语还相和，一部元音胜管弦。
题行乐图二首·其一
作者：陈恭尹
朝代：清
体裁：七言绝句

拍手阶前稚子嬉，南园春色柳丝丝。郎君修洁人如玉，触目琳琅乐可知。
题行乐图二首·其二
作者：陈恭尹
朝代：清
体裁：七言绝句

此日能闲即是仙，湘帘高卷竹风前。诸童笑语还相和，一部元音胜管弦。
题西洋画二首
作者：陈恭尹
朝代：清

西番画法异常伦，如雾如烟总未真。酷似少翁娱汉武，隔帷相望李夫人。丝丝交织自成文，不画中间画四邻。亦是晋唐摹字帖，偏于无墨处传神。
题西洋画二首·其一
作者：陈恭尹
朝代：清
体裁：七言绝句

西番画法异常伦，如雾如烟总未真。酷似少翁娱汉武，隔帷相望李夫人。
题西洋画二首·其二
作者：陈恭尹
朝代：清
体裁：七言绝句

丝丝交织自成文，不画中间画四邻。亦是晋唐摹字帖，偏于无墨处传神。
题赠闵萃庵
作者：陈恭尹
朝代：清
体裁：五言绝句

闵子大隐流，其性何澹荡。不知十八滩，何如古汶上。
题迟灵山屏万行乐
作者：陈恭尹
朝代：清
体裁：六言诗

德行之方如面，诗卷之高等身。三仕三迁仙吏，一琴一鹤其人。
题采饮山人耦耕图
作者：陈恭尹
朝代：清
体裁：古风

饮犊于上流，洗耳犹为污。采薇而食之，西山乃周土。昔贤立人极，以作狂澜柱。制行岂不高，厥躬亦云苦。何如扶犁翁，日以牛为伍。睅目皤其腹，不闻复不睹。采山而饮河，安问今与古。
题钮高明玉樵行乐图二首
作者：陈恭尹
朝代：清

名在循良世莫如，天南凫舄到方初。传来诗句工尤甚，闲倚栏干未废书。家于笠泽接香溪，何地堪樵亦偶题。一令山城最深处，西樵七十二峰西。
题钮高明玉樵行乐图二首·其一
作者：陈恭尹
朝代：清
体裁：七言绝句

名在循良世莫如，天南凫舄到方初。传来诗句工尤甚，闲倚栏干未废书。
题钮高明玉樵行乐图二首·其二
作者：陈恭尹
朝代：清
体裁：七言绝句

家于笠泽接香溪，何地堪樵亦偶题。一令山城最深处，西樵七十二峰西。
题钱鉴涛濯足图
作者：陈恭尹
朝代：清
体裁：七言绝句

玉雪肌肤不着泥，濯缨何处是清溪。齐州九点非吾土，遮莫桃源在楚西。
题陈子行乐
作者：陈恭尹
朝代：清
体裁：七言绝句

珠玉为心貌亦如，谢家芝草满阶除。少陵一语堪为赠，年少今开万卷书。
题静像善琴
作者：陈恭尹
朝代：清
体裁：七言绝句

一卷慵开独坐吟，不冠不袜坐松阴。天涯何患无知者，流水高山共此心。
题顾汉小影
作者：陈恭尹
朝代：清
体裁：七言绝句

出山云似住山间，南北东西独往还。十载识君曾一笑，卷中仍是旧时颜。
题鲁思亭小影
作者：陈恭尹
朝代：清
体裁：五言律诗

画里人殊少，知名十许年。两行薇省树，一卷白华篇。芒屩聊为尔，苔阶坐悄然。凝思在佳句，不谬世间传。
题鲍子韶独醉图
作者：陈恭尹
朝代：清
体裁：古风

古之饮酒人，陶公与阮公。一觞一咏安足道，高天万里嗟冥鸿。方其未醉时，五岳横心胸。酒杯泻作大海水，白日倒落沧溟东。鲍生能饮不数斗，醺然颜色如花红。开口慷慨天下事，走马来自燕昭宫。与予论交有世好，披图使我题其中。吁嗟乎，天地变化闭塞将复开，如君磊落跅弛真奇才。把酒独醉胡为哉，急理健翮排九垓。燕颔书生空愿酒泉郡，青莲居士但筑糟丘台。君不见沛公王业基，四百壮士鸿门酒一杯。
题黄君球行乐二首
作者：陈恭尹
朝代：清

一树浓阴号大椿，白头仍是彩衣身。秋来太史占乾象，南极星中几老人。百年世禄焕纶丝，身隐新朝志未衰。姓氏下邳桥上客，一篇仍似授书时。
题黄君球行乐二首·其一
作者：陈恭尹
朝代：清
体裁：七言绝句

一树浓阴号大椿，白头仍是彩衣身。秋来太史占乾象，南极星中几老人。
题黄君球行乐二首·其二
作者：陈恭尹
朝代：清
体裁：七言绝句

百年世禄焕纶丝，身隐新朝志未衰。姓氏下邳桥上客，一篇仍似授书时。
风乾萍果惠州王子千使君席上作二首
作者：陈恭尹
朝代：清

曾邮萍果自京畿，布裹绵装马上飞。今日相逢无一似，暗香馀韵尚依希。细切风乾远寄将，缄封闻说自高堂。使君正醉罗浮酒，不免樽前忆故乡。
风乾萍果惠州王子千使君席上作二首·其一
作者：陈恭尹
朝代：清
体裁：七言绝句

曾邮萍果自京畿，布裹绵装马上飞。今日相逢无一似，暗香馀韵尚依希。
风乾萍果惠州王子千使君席上作二首·其二
作者：陈恭尹
朝代：清
体裁：七言绝句

细切风乾远寄将，缄封闻说自高堂。使君正醉罗浮酒，不免樽前忆故乡。
饮刘信宜阶六寓邸赋赠
作者：陈恭尹
朝代：清
体裁：七言律诗

封邻千里挹清操，花满三城共浊醪。雅度自非时辈及，深谈不觉月轮高。家承节烈声相应，旧隐山林气尚豪。出处与君皆有当，未将消息问山涛。
香煎
作者：陈恭尹
朝代：清
体裁：五言律诗

近日煎香片，前修未有称。芬芳人所惜，暴殄世须惩。用火先防烈，燃灰复可兴。此身如白玉，三日试应能。
香蕉三首
作者：陈恭尹
朝代：清

岭北芭蕉树，虽多不著花。岭南花且实，香者在龙牙。瘦似篁初笋，纤如月一弯。青皮开白肉，香在齿牙间。众香多以气，鼻闻口不知。香蕉香在味，入酒也相宜。
香蕉三首·其一
作者：陈恭尹
朝代：清
体裁：五言绝句

岭北芭蕉树，虽多不著花。岭南花且实，香者在龙牙。
香蕉三首·其三
作者：陈恭尹
朝代：清
体裁：五言绝句

众香多以气，鼻闻口不知。香蕉香在味，入酒也相宜。
香蕉三首·其二
作者：陈恭尹
朝代：清
体裁：五言绝句

瘦似篁初笋，纤如月一弯。青皮开白肉，香在齿牙间。
马缨丹花
作者：陈恭尹
朝代：清
体裁：七言律诗

火珠琼树可谁栽，经月窗前色未颓。高萼并将轻瓣出，百心丛作一花开。朝缨欲请何须惜，路马如过不用猜。赤汗龙媒今已矣，西风红遍粤王台。
驾高郡丞摄番禺
作者：陈恭尹
朝代：清
体裁：五言排律

葭管动飞灰，梅花处处开。寒轻沧海上，春自一阳回。霁色明雄郡，欢声满越台。双凫仙令地，五马使君来。莅政垂三绶，兼人备四才。剖符虽叠叠，游刃更恢恢。好尚从宽猛，风云待化裁。看公经纬略，计日列三台。
高固斋以长歌赠别赋答
作者：陈恭尹
朝代：清
体裁：古风

我生不辰稀所慰，唯以同心作同气。同心海内几人存，白首尘中觉无谓。与君相知三十年，未曾识面心先传。穷通夷险每在眼，眉宇笑貌依希然。去年握手仙羊石，今年大醉嵩台驿。狂呼绝叫许谁闻，座有王生老髯客。三山五岭本同风，千里帆樯指顾中。朱明之末赵宋似，车辙幸不厓门同。田横岛上多义士，无成无败皆英雄。高牙大戟今满地，独少毛锥为表忠。高侯好事古希有，油素铅椠不离手。引商刻羽固所能，水澨山陬恣求取。前年北谒十三陵，鬓丝如雪须有冰。长安公卿争请乞，小书夜夜篝寒灯。长歌赠我声声泪，虎卧龙跳千百字。途穷时暮予何言，忠搆身危当日事。升沉何必问君平，大有同人偶复呈。火天上下固一揆，卦序后先如弟兄。且将欢笑乐今日，莫使临岐感叹生。
高母夫人寿
作者：陈恭尹
朝代：清
体裁：七言律诗

鸾冠翟茀映虹霓，母德今时孰与齐。新泽近周炎海外，门功曾建楚台西。三春桃实成嘉燕，千里名驹展骏蹄。身是慈云敷不极，伫为霖雨慰蒸黎。
魏子冲司马擢理军府时令子官桂林赋此志贺
作者：陈恭尹
朝代：清
体裁：七言律诗

桂江云接粤江云，小凤文如老凤文。两地山川非远隔，九皋鸣和日相闻。新开骥足俱千里，更绾铜符理六军。魏绛自来多胜算，歌钟先见锡殊勋。
鲍子韶来自都门以叶桐初送行诗见示猥承齿及因次其韵以志相见之喜并寄桐初
作者：陈恭尹
朝代：清
体裁：古风

爰居避海潮，鸿雁乘朔风。谁言万里翮，相聚仍南中。截竹作凤鸣，声响犹雌雄。而况耿介士，高视横霜空。君自燕山来，吐气如云虹。片言赴知己，长揖辞群公。都门盛饯送，珠玉萃其躬。故人有新句，愈工而不穷。何因假羽翰，清啸此宵同。
鹤
作者：陈恭尹
朝代：清
体裁：七言律诗

远视高肩有凤文，生来不称在人群。朱门香稻长如客，明月沧江总为君。一种昂藏临水岸，数声清迥落寒云。碧天路近飞犹懒，自啄霜毛向夕曛。
麈尾
作者：陈恭尹
朝代：清
体裁：五言律诗

麈尾谁家物，谈时废弗能。将无欺白发，喜不受青蝇。饰玉身虽贵，怀琼岁莫徵。山中乐仙隐，非愿有名称。
麦叔夏斋中作
作者：陈恭尹
朝代：清
体裁：五言律诗

小园深巷里，一岁一来过。花木自春色，其如长叹何。命知休百念，老识保元和。复有闲身累，留连苦不多。
麦叔夏斋中留别
作者：陈恭尹
朝代：清
体裁：五言律诗

结侣即诸昆，深居不凿门。小梯行木末，虚牖纳山根。念别来初夏，心伤是故园。辞君返寥寂，形影自相存。
黄明经俊胤年九十三犹赴闱试诗以壮之
作者：陈恭尹
朝代：清
体裁：七言律诗

七待春开便百年，少时朋辈几人全。犹为场屋诸生帽，已谢朝廷养士钱。老脚登山无万仞，小书盈纸有千篇。知君定是鹰扬老，黄石黄公未足传。
黄河谣二首
作者：陈恭尹
朝代：清

口哆声嗔，招舟孟津。马饮浊浪，人立浊尘。贵舆贱骑，飞躯逐利。老反山阿，白头入地。
黄河谣二首·其一
作者：陈恭尹
朝代：清
体裁：四言诗

口哆声嗔，招舟孟津。马饮浊浪，人立浊尘。
黄河谣二首·其二
作者：陈恭尹
朝代：清
体裁：四言诗

贵舆贱骑，飞躯逐利。老反山阿，白头入地。
黎立臣救溺纪事二首
作者：陈恭尹
朝代：清

腊月寒风塞峡门，山僧为我说迷津。谁知白浪孤舟里，苦海回头尚有人。一棹乘危岂易料，是时风雨正潇潇。知君善庆今无限，及第当年但蚁桥。
黎立臣救溺纪事二首·其一
作者：陈恭尹
朝代：清
体裁：七言绝句

腊月寒风塞峡门，山僧为我说迷津。谁知白浪孤舟里，苦海回头尚有人。
黎立臣救溺纪事二首·其二
作者：陈恭尹
朝代：清
体裁：七言绝句

一棹乘危岂易料，是时风雨正潇潇。知君善庆今无限，及第当年但蚁桥。
龙船行
作者：陈恭尹
朝代：清
体裁：古风

朔日二日天尚晴，江上寥寥金鼓声。五日六日雨正急，官点龙船如点兵。金声号呶鼓声怒，百里刻期齐竞渡。家家合米作行粮，里正科钱犒中路。海珠寺边古树牢，官船系缆风颾颾。江中金锁连舶艚，氍毹铺出歌台高。上头列坐獬豸袍，横江开宴停旌旄。太平乐事非为扰，最是小民难户晓。往年官禁船尚多，今日官催船却少。上官出赏树锦标，银牌如纸悬红绡。有司供鸭日三百，龙船角逐声喧嚣。锦标夺归插里社，纵有能名无得者。虽云夺鸭不足誇，明日卖钱还借家。
龚母八十大寿
作者：陈恭尹
朝代：清
体裁：七言律诗

八十春风喜燕开，瑶池桃实鸟衔来。盈阶正献斑衣舞，有子新从补衮回。万里缄书闻却鲊，上天占梦待和梅。聊歌寿母赓三颂，会见清名遍九垓。
龚雨亭都谏挽诗
作者：陈恭尹
朝代：清
体裁：七言律诗

乞归连岁尚踟躇，得请旋为得疾初。杜甫久闻焚谏草，所忠无复问遗书。倚闾落日悲黄发，过岭秋猿泣素车。卧病江干不能吊，生刍一咏倍愁予。
龟峰白云为徐凤池赋四首
作者：陈恭尹
朝代：清

龟趺结苔发，虬松长鳞鬣。寂寞丘垄平，秋虫吊寒月。涕泣谁家儿，白马来何处。不识阿母坟，三匝坟前树。一蹶陨平芜，神灵为汝道。下有思子人，上有伤心草。负土即旧茔，招提开法雨。谁知青莲花，结子中心苦。
龟峰白云为徐凤池赋四首·其一
作者：陈恭尹
朝代：清
体裁：五言绝句

龟趺结苔发，虬松长鳞鬣。寂寞丘垄平，秋虫吊寒月。
龟峰白云为徐凤池赋四首·其三
作者：陈恭尹
朝代：清
体裁：五言绝句

一蹶陨平芜，神灵为汝道。下有思子人，上有伤心草。
龟峰白云为徐凤池赋四首·其二
作者：陈恭尹
朝代：清
体裁：五言绝句

涕泣谁家儿，白马来何处。不识阿母坟，三匝坟前树。
龟峰白云为徐凤池赋四首·其四
作者：陈恭尹
朝代：清
体裁：五言绝句

负土即旧茔，招提开法雨。谁知青莲花，结子中心苦。
赠陈毓瑞
作者：陈慕周
朝代：清
体裁：古风

东皇不问车，澒洞风尘走。长夜恨漫漫，无复元黄剖。晨兴媚少年，入夕惊老丑。春来一舒顾，春去又搔首。百感胸臆填，吾衰信非偶。陈子中廓如，诸相等尘垢。卅载世网投，酸辛桓在口。君今年六十，往事尽刍狗。静理动中悟，物我两无有。易义在随时，苍精转新柳。和神为先驱，用作扫愁帚。烟景满郊坰，形骸放诗酒。吾欲从之游，日日携红友。理乱付空蒙，大块一培塿。
醉花阴
作者：陈慕周
朝代：清
体裁：词

昨夜新凉透云表，报说秋归了。蓦地入帘栊，减却鬓丝，未卜他知道。挑尽孤灯乡音杳，更漏知多少。隔窗嘱秋虫，莫漫啾啾，唧唧将侬扰。
登红毛城
作者：陈慧
朝代：清

回想当年匠石工，层层叠绕捲长风。波流远去潮声急，山势飞来地脉雄。几叶渔舟隐现里，数村烟火渺茫中。而今一眺情何限，鹿耳沙鲲壮海东。
冬初即目
作者：陈慧珠
朝代：清

吴绵初熨帖，弹指已秋残。人月平分瘦，江天一色寒。窗虚风力峭，树老叶声乾。枨触西堂里，濡毫兴未阑。
送柳门弟之沔阳
作者：陈慧珠
朝代：清

念子乍为客，扁舟下武昌。几朝风日好，一棹荇花香。去路江涛阔，山城落日黄。莫缘暂离别，俯首对斜阳。
尤氏宅联
作者：陈懋侯
朝代：清
体裁：联

家声开石里；儒业守梁溪。
挽张百熙联
作者：陈懋功
朝代：清
体裁：联

苦心定教育法规，遗爱在人，是学界中森有礼；只手掌交通全局，新猷报国，胜理论之贾长沙。
挽张之洞联
作者：陈懋森
朝代：清
体裁：联

泛江汉，达天河，青眼优加，何知一介寒儒，许挈防军当外阃；倾栋梁，摇地轴，黄肠荣锡，恰值百年旷典，亲瞻灵爽祀中闱。
题陶村诗稿
作者：陈懋烈
朝代：清

一卷新诗百感生，经年避寇赋长征。壮怀不作偷安计，又向桃源起义兵。
题陶村诗稿
作者：陈懋烈
朝代：清

数载书生戎马间，杜陵史笔寄瀛寰。采风若选东征集，咄咄吟中见一斑。
题陶村诗稿
作者：陈懋烈
朝代：清

浣花溪畔少陵祠，绝代诗才赋乱离。谁料千年才更出，有人继和北征诗。
仙人桥
作者：陈懋达
朝代：清
体裁：五言绝句

飞虹架悬崖，云是升仙路。骖鸾御风行，亦藉石梁度。
西禅寺联
作者：陈承裘
朝代：清
体裁：联

说法衍神宗，曾七个蒲团坐破；升堂参佛果，有双株荔子阴留。
西禅寺联
作者：陈承裘
朝代：清
体裁：联

谁与同龛，米汁禅中无我相；冁然一笑，荔支香里看人来。
挽张百熙联
作者：陈承遵
朝代：清
体裁：联

其生也荣、其死也哀，帝语鉴公忠，两字大名垂宇宙；吾歌有思、吾泣有怀，士林失师表，千秋遗爱在人间。
游莫愁湖
作者：陈授
朝代：清

泛棹入明湖，清晨风习习。微浪碧生鳞，远山青拱揖。蒲声入耳秋，荷气侵衣湿。燕乳尚双飞，鹭拳方独立。胜境览周遭，佳辰时宴集。少妇郁金堂，功臣汤沐邑。愿言思古人，遐哉不可及。
挽陈其美联
作者：陈揆
朝代：清
体裁：联

拔戟成一队，志在澄清，如公大名垂宇宙；砥柱作中流，陨于群小，溅人热血咽江南。
挽陈其美联
作者：陈揆
朝代：清
体裁：联

杀身成仁，乃为贼所忌；矢忠报国，莫谓秦无人。
古荡归途
作者：陈撰
朝代：清

日暮东风急，归途雨正繁。泥深黏屐重，云湿带林昏。野水喧鱼艇，人家掩竹门。遥怜折梅处，回首更西村。
寒食前五日蓉槎招同诸子泛舟红桥
作者：陈撰
朝代：清

按歌画板檀双拍，卖酒青旗竹半叉。放艇石桥南畔去，傍篱吹尽野梅花。
春尽
作者：陈撰
朝代：清

为贫常作客，春尽未还家。故国重回首，江城正落花。屯云依树断，深柳趁风斜。寂寞年时意，劳劳空岁华。
挽郭嵩焘联
作者：陈效诗
朝代：清
体裁：联

擅文学政事之兼长，简畀荷四朝，中外铭勋，勤劳独辟重洋道；念故旧孤寒而一视，恩情隆两代，后先叨爱，感激应深没世思。
夜坐
作者：陈敬
朝代：清

凉风生海国，万树动秋声。野阔星华地，潮平月上城。穷通知有命，贫贱恐无名。且学欧阳子，携书就短檠。
如梦令·灯花
作者：陈敬
朝代：清
体裁：词

缥缈绿烟笼雾。一朵朱蕤明吐。春色贮银釭，空使蝶忙蜂妒。休误。休误。莫作等闲花数。
忆秦娥·忆姊
作者：陈敬
朝代：清
体裁：词

心如结。风前空把名香爇。名香爇。姊归何处，贝宫瑶阙。银釭频剔明还灭。听来村鼓含悲咽。含悲咽。怕伤亲意，泪珠偷浥。
画堂春 送春 见《词综》、《词雅》
作者：陈敬
朝代：清
体裁：词

呢喃双燕傍檐飞。绿阴摇曳成围。朝来便觉眼前非。初试罗衣。宝马香车人散，金铃彩幔花稀。年年此际对斜晖。可奈春归。
秋感
作者：陈敬
朝代：清

大地风霜催岁暮，碧天星斗淡凉宵。千家砧杵声哀怨，一室篝镫影寂寥。壁下吟虫何唧唧，枥中鸣马更萧萧。遥知长胜幽燕将，偃月榆林正射雕。海国孤城夕照残，独依牛斗望长安。乱山落木秋声静，细雨疏镫客梦寒。天地苍茫离思迫，关河辽阔寄书难。请看梧竹栖鸾日，高举凌云振羽翰。枉说鱼盐富东海，频年水旱少丰登。民劳土瘠艰禾稼，野廓城荒蔓葛藤。磷火几家山鬼语，飓风永夜海蛟腾。江亭萧瑟闻哀雁，昂首高吟曲槛凭。浪迹乾坤一马鞭，丈夫意气畏人怜。猿声朗啸千山月，鸿影孤飞万里天。陈箧苏秦方发愤，题桥司马未升仙。振衣直上高丘望，吴越川原起暮烟。
秋感·其一
作者：陈敬
朝代：清

大地风霜催岁暮，碧天星斗淡凉宵。千家砧杵声哀怨，一室篝镫影寂寥。壁下吟虫何唧唧，枥中鸣马更萧萧。遥知长胜幽燕将，偃月榆林正射雕。
秋感·其三
作者：陈敬
朝代：清
体裁：七言律诗

万家水阔送朝凉，竟日城楼望大荒。烟外月生全海白，沙场日落半天黄。陆机早岁能工赋，阮籍穷途更放狂。惟逐少陵徒结纳，掩关谁肯聚萤囊。
秋感·其三
作者：陈敬
朝代：清

万家水阔送朝凉，竟日城楼望大荒。烟外月生全海白，沙场日落半天黄。陆机早岁能工赋，阮籍穷途更放生。惟逐少陵徒结纳，掩关谁肯聚萤囊。
秋感·其二
作者：陈敬
朝代：清

海国孤城夕照残，独依牛斗望长安。乱山落木秋声静，细雨疏镫客梦寒。天地苍茫离思迫，关河辽阔寄书难。请看梧竹栖鸾日，高举凌云振羽翰。
秋感·其五
作者：陈敬
朝代：清

浪迹乾坤一马鞭，丈夫意气畏人怜。猿声朗啸千山月，鸿影孤飞万里天。陈箧苏秦方发愤，题桥司马未升仙。振衣直上高丘望，吴越川原起暮烟。
秋感·其四
作者：陈敬
朝代：清

枉说鱼盐富东海，频年水旱少丰登。民劳土瘠艰禾稼，野廓城荒蔓葛藤。磷火几家山鬼语，飓风永夜海蛟腾。江亭萧瑟闻哀雁，昂首高吟曲槛凭。
宿鼓山寺
作者：陈文炳
朝代：清

香刹凭游览，寻幽夜未归。松阴枝拂盖，谷转石当扉。卷幔天河入，开窗月露微。梵音迎漏彻，旅梦觉酲违。古树生秋色，层岚吐夜菲。浑疑天路近，科坐白云衣。
龟山海望
作者：陈文炳
朝代：清

极目沧溟万里遥，飞云片片手中招。晴岚日抱山围郭，水影声喧人渡桥。吾道南来归学海，大江东去涌文潮。何当跨鹤登仙路，遍绕蓬瀛听紫箫。
挽吴可读联
作者：陈文焯
朝代：清
体裁：联

廷议自今，庙食自今，怜庸辈发聩振聋，此事固于今为烈；一疏千古，一死千古，创奇格成仁取义，先生乃振古所无。
盆梅
作者：陈文瑛
朝代：清

移种向幽林，香凝碧缶深。赖君邀月影，使我涤尘襟。小贮雪霜节，远关天地心。一枝春已足，窗外觉寒禽。
宿山寺
作者：陈文藻
朝代：清

古寺荒凉对夕曛，寥寥禅境绝埃氛。断岩石气侵衣冷，曲涧泉流过竹分。林静鹤栖双树月，山高僧卧一楼云。到来便觉尘机息，风磬泠泠入夜闻。
梅花
作者：陈文藻
朝代：清

昨夜寒香破冻魂，一枝墙角倚黄昏。梦回孤馆尘无迹，春到空山月有痕。烟外板桥残雪岸，水边茅屋夕阳村。可怜冷落西泠路，犹是亭亭立墓门。
秋夜同林雪岩小饮
作者：陈文藻
朝代：清

雨霁疏林暮色昏，草堂幽兴托清尊。夜凉小径风生竹，人静孤村月到门。冷砌蛩声和远漏，虚窗镫影淡秋痕。贫交却喜无他事，不限吟情对榻论。
书所见
作者：陈文起
朝代：清

榻旁鼾睡容难信，画里登临旧有情。立马吴山前事在，神州回望泪纵横。
秋夜
作者：陈文达
朝代：清

夜与轩同静，琴将枕共横。无聊人易倦，有忆梦难成。风带疏钟度，云扶片月行。可怜童子睡，不解听秋声。
莲潭夜月
作者：陈文达
朝代：清

清波漾皓月，沉璧远衔空。山影依稀翠，荷花隐现红。潭心浮太极，水底近蟾宫。莫被采菱女，携归绣幕中。
蝶园朝雨
作者：陈文达
朝代：清

乡晨趋野寺，泉籁共幽清。法雨敲仙呗，疏烟湿磬声。虫吟物外想，蝶梦幻中生。顿觉无尘碍，道心处处明。
以黄鹤楼吕祖石刻像赠穹窿山道士系之以诗
作者：陈文述
朝代：清
体裁：古风

紫清谁主升仙格，神仙今数邯郸客。岳阳楼上屡携樽，黄鹤楼头自吹篴。江城五月开梅花，篴中吹落枝横斜。不知人世白牡丹，何似天上萼绿华。炉头九转金丹熟，服雾餐霞颜似玉。青瞳如月妙写真，仙枣亭前秋一幅。钟吾山高翠入云，绛节来往云中君。珠宫缥缈彩云里，五铢侠侍留仙裙。黄庭夜诵秋如水，几辈羽衣仙弟子。我亦真灵位业人，来学人间长不死。
半野堂
作者：陈文述
朝代：清

尚书遗事久沧桑，此地犹传旧草堂。暮雨楼台春寂寂，月明烟树夜苍苍。绛云人去琴河浅，红豆花疏镜槛凉。笑我经旬闭门坐，更无游女踏斜阳。
南屏吊明兵部尚书张忠烈公墓同舍弟寿苏作
作者：陈文述
朝代：清

甲申以后南都亡，鲁王监国先唐王。钱沈两公已前死，孤臣独有滃洲张。公心奉鲁兼和唐，丹忱耿耿惟高皇。颁诏通使礼所有，隆准支派皆天潢。鲁王兵败入闽境，谁其主者张名振。唐王前死郑帅骄，饩馈惟修寓公敬。公心奉鲁乃和郑，海上联军军势盛。终挟郑师溯江上，一夕烽连京口镇。上游郡县纷来归，控扼江楚横旌旗。王师不来郑不走，孝陵云树生光辉。岂料师熸挂帆去，江督屯兵扼归路。孤军无继士卒散，夜走空山倦徒步。入险出险归天台，妇子感泣父老哀。桑榆末路思再奋，旧时部曲还归来。桂王立滇名更正，监国去号归同姓。郑师取台休士卒，两岛孤悬待天命。滇中既陷蛟龙升，郑帅继死鲁亦甍。从此孤臣更无望，痛哭天地悲山陵。散军归去居悬岙，海上寒潮共悲啸。昔为崖山今首阳，古今忠义同凭吊。夜深故校潜缚公，从容就义全孤忠。门生参军及舟子，感君忠义皆相从。遗诗自爱青山色，思葬于坟岳坟侧。可怜遭际视两公，凭藉无资心更恻。沈公完节金陵城，归骨无地悲同盟。钱公有墓在黄蘖，三忠海上垂其名。我寻公墓南屏下，朱鸟招魂泪盈把。长松风卷怒涛来，仿佛云旗与风马。
夏日杂诗
作者：陈文述
朝代：清

水窗低傍画栏开，枕簟萧疏玉漏催。一夜雨声凉到梦，万荷叶上送秋来。
子坚以新刻自春堂诗见寄月夜携登黄鹤楼读之因题一篇即效其体
作者：陈文述
朝代：清
体裁：古风

大江夜涌冰轮圆，三山远隔江南烟。谪仙醉魄呼欲起，墨花朵朵开青莲。矫如绛螭出重渊，俊如白鹄摩高天。幽如紫芝深涧底，郁如翠柏层崖巅。世人学杜不学李，学李之人世凡几。翁山旷逸过眉山，千一百年惟此耳。近来海内多诗豪，不师小雅师离骚。毫端独得凤皇髓，茗香以后惟石瓢。万里江山洗秋晓，古来诗境烟霞好。羡君仙骨复仙心，不游五岳游三岛。天台之瀑匡庐云，往来飘忽云中君。笑引罗浮大胡蝶，飞来片片麻姑裙。吸江亭外江潮白，吞海亭前海云碧。万梅花下故人来，唤起痴龙夜吹篴。嗟我学诗三十年，栖心隐逸耽神仙。烟江几处洒楼在，楼中招我人翩翩。远寄新诗一千首，四明狂客真吾友。更呼崔颢共长吟，黄鹤楼头一尊酒。
日月山铭
作者：陈文述
朝代：清

青海万里，连山突兀。一峰切云，出入日月。麓抱琳宫，阹周帐部。根蒂搏桑，枝柯骞树。顾兔东跃，踆鸟西沦。佛说阿耨，仙言昆崙。循环继照，叠璧飏采。何以俪之，曰星宿海。
晚登黄鹤楼
作者：陈文述
朝代：清
体裁：七言律诗

更劝仙翁酒一杯，彩云东望月华开。亭前有客曾贻枣，篴里何人更落梅。白石青鸾频岁住，青天黄鹤几番来。香山旧有蓬莱约，好觅桃花到处栽。
月夜晴川阁望隔江黄鹤楼
作者：陈文述
朝代：清
体裁：七言律诗

层楼高压翠微巅，前有飞仙后谪仙。汉水西来三百里，诗人东去二千年。双清入夜偏宜月，一碧涵秋远到天。便欲凌风跨黄鹤，篴声哀怨起苍烟。
月夜登黄鹤楼听羽士吕岳云吹篴
作者：陈文述
朝代：清
体裁：五言律诗

黄鹤高楼月，青天万里明。仙人横铁篴，吹作玉龙声。杨柳江头树，梅花陇上情。夜中清啸者，凄绝若为情。
秋夜
作者：陈文述
朝代：清

梧桐叶底见银河，露气当窗冷碧罗。四壁虫声两行雁，不知何处得秋多。
秋晚登黄鹤楼有雏鹤绕楼三匝长唳而去适得琅嬛师来鹤诗怀羽士之留踪惜皋禽之永逝感而赋之
作者：陈文述
朝代：清
体裁：古风

天外愁心入杳冥，烟波回首太湖萍。寒姿谁忆王恭氅，瘦影空留薛稷屏。缑岭人归仙寄语，华阳客去世留铭。松花满地桐阴转，惆怅浮邱一卷经。仙禽原合号胎仙，取箭衔书阅岁年。风月夜深前赤壁，林皋秋冷古青田。山中梅谢昏昏月，涧上苔深漠漠烟。何处滇云天一角，清商愁绝是湘□。江上苍茫此一楼，楼前江水拍天流。支硎路远难寻梦，华表云□易感秋。思子台营新鄂渚，梦儿亭忆古□□。绕阑三匝归何处，极目烟波万里愁。
金陵杂感
作者：陈文述
朝代：清

往事分明记蒋州，江山如画赋重游。坐来士女青绫障，换到仙人紫绮裘。春雨阑珊频对酒，夕阳凝望一登楼。间情消尽归心动，不赋惊鸿赋野鸥。过眼风花春梦婆，此情何止感东坡。残山剩水吟难了，乳燕雏莺嫁已多。有客骖鸾间著录，几家行马鸟鸣珂。祇应贳醉长干里，东下江流送逝波。
金陵杂感·其一
作者：陈文述
朝代：清

往事分明记蒋州，江山如画赋重游。坐来士女青绫障，换到仙人紫绮裘。春雨阑珊频对酒，夕阳凝望一登楼。间情消尽归心动，不赋惊鸿赋野鸥。
金陵杂感·其二
作者：陈文述
朝代：清

过眼风花春梦婆，此情何止感东坡。残山剩水吟难了，乳燕雏莺嫁已多。有客骖鸾间著录，几家行马鸟鸣珂。祇应贳醉长干里，东下江流送逝波。
阿𧞔曲和赵璞函娵隅集中作
作者：陈文述
朝代：清
体裁：古风

东寺花幢梵声起，马蹄逸矣平章死。千秋遗恨泣韶颜，一片清泠桥下水。段家九叶擅雄才，亲为梁王百战来。已见红军归蜀道，俄闻玉女降秦台。秦台明月夜当午，烛暗双花闻笑语。苍山岚暖郁朝云，洱海波春蒸暮雨。雨云暮暮复朝朝，翠被浓香梦不消。甲帐健儿横铁笛，丁帘侍女按璚箫。甲帐丁帘行乐地，鱼腹有人传锦字。鸳鸯独宿亦无憀，屏帷春雨悲捐弃。七星关外认归程，旧侣难忘故剑情。孤坐肉屏听铁立，果然小别抵三生。碧鸡金马无传箭，重来祇为新婚恋。方幸蛾眉百岁齐，谁知雀胆中宵变。愿共双飞返故林，夜深苦口说丁宁。可怜儿女更番动，争奈英雄不肯听。来朝闻变惊魂碎，黄泉虽誓身难代。佛塔烟中哭鬼雄，蟂矶心事真无奈。云片波潾吊影孤，雁门梦断泣呜呜。从臣更惜杨渊海，灵草难寻押不芦。西师重袭仍难制，呼救空劳走书币。虎子难堪此日言，狙公应悔当年计。已卜天心眷建康，眼看走死笑梁王。菜坪华岫知何处，春草残墓吊夕阳。玉案山平险难控，花暗银棱亦如梦。南征望重颍川侯，不容故事依唐宋。祇有僧奴志不移，复仇心事托题诗。至今金齿江山外，尚有乌蛮说绣旗。
雨夜题彭甘亭周忠武公墓纪事诗后
作者：陈文述
朝代：清

城头声缓紞紞鼓，楼头响急潺湲雨。秋镫照影读《离骚》，异闻如见周忠武。忠武当年备虎贲，郧襄扼险守荆门。同时功并曹文诏，列镇名齐孙应元。尚书师溃全秦变，青犊西来夜传前。孝宽坚守玉壁城，临淮屡搏中潬战。初陷忻州继代州，一关宁武据山头。烽烟远震阳方口，炮火频燔镇朔楼。筒袖兜鍪集飞矢，关门百战将军死。一有妇女尽英雄，赤熛怒郁屯云紫。张许余威势莫当，贼锋也觉挫踉跄，重兵尚有三重险，诸将宁无半段枪。但使凭城肯持久，都城定为勤王守。三关破竹九门关，可怜绎络降书走。万岁山前野火焚，十三陵树黯秋云。几时石椁滕婴墓，留得青山卞壶坟。百年宰木都成拱，遗民争说将军冢。故垒荒凉箭镞埋，荒祠惨澹弓刀动。墓前环水接灰河，积雨奔腾卷白波。渐见谯山倾石碣，几同滦水啮前和。中夜一峰移突兀，山灵解护将军骨。冠军冢本象祁连，仆射山还摹突厥。始知天意惜忠臣，始识风雷别有神。重勒穹碑蟠赑屃，更开隧道立麒麟。墓门有客曾亲见，传芭再拜牲醪荐。大笔能传河岳心，高文合补英雄传。重读谟觞第二碑，阴风吹雨满灵旗。千秋石马桃花色，锦伞夫人别有祠。
题河东君月堤烟柳画卷
作者：陈文述
朝代：清

春泥何处葬朝云？香冢蘼芜吊夕曛。画里分明林壑在，碧桃花下酹孤坟。
黄芳谷招同人黄鹤楼延秋小集
作者：陈文述
朝代：清
体裁：古风

黄鹤高唳仙人游，黄鹤矫翼诗人愁。一楼终古江水上，不宜销夏宜延秋。秋江浩浩秋水白，秋风飒飒秋雨碧。崔郎去后谪仙来，千一百年几词客。饯秋如饯客，延秋如延宾。楼头独立者谁子，应是昔年骑鹤之仙人。四壁诗，红袖拂，一尊酒，青衫湿。秋在仙人铁笛中，吹起楼头旧明月。峡云缥缈秋色来，湘树萧槭秋声哀。楼下凉波泛遥夕，犹是江城五月梅。人在高楼秋在野，鹤去不知何处也。掉头去赋凤凰台，楼中我是悲秋者。
黄鹤仙人歌
作者：陈文述
朝代：清
体裁：古风

君不见辽东丁令威，千年化鹤还归来。城郭人民异今昔，至今华表山花开。又不见洛滨王子晋，当年跨鹤闲吹笙。升仙太子有祠庙，至今夜月缑山明。费公忠孝人，烟霞旧俦侣。息驾此山阿，一楼突兀临江浒。公自何年来，楼自何年起。记异者谁任彦升，遇仙者谁荀叔伟。黄鹤画壁楼始名，有人记载留图经。永泰元年作楼记，后来还有阎伯珵。谁解题诗压元白，诗与高楼同一绝。谪仙搁笔让崔郎，掉头去作金陵客。邯郸有客炊黄粱，三醉题诗过岳阳。偶然楼上横玉笛，至今江郭梅花香。当年朱太傅，亦是仙之人。梦中见费公，攀留仙驾祠堂春。鹤者仙人之骐骥，车轮安稳如车骑。黄鹤分明黄鹄同，一举方圆儿天地。问君税驾知何山，或者蜀道青城间。南阳诸葛老名士，旧侣定复相追攀。吴宫花草销沉久，魏国山河亦何有。八极神游鹤背凉，太息兴亡一杯酒。二客和气如饮醇，谓余颇异寻常人。神仙正是吾辈事，江山花月皆前身。仙枣一双香带露，送客分明开户去。云外依稀玉笛声，月白江空不知处。
黄鹤楼吕仙像侧有卢生睡像春泉韵林谓神似裴之感书二十八字
作者：陈文述
朝代：清
体裁：七言绝句

黑甜一枕味蘧然，蝴蝶庄周世外缘。同是黄粱炊未熟，卢生梦醒尔长眠。
黄鹤楼吕仙玉篴是毕秋帆尚书姬人张霞城所制秋日登楼借吹一过因成是篇
作者：陈文述
朝代：清
体裁：古风

黄鹤楼头吹玉篴，吹落梅花江月白。仙人去后篴声孤，江水无声暮云碧。美人如花秀可餐，何年翠袖凭朱阑。昭华亲制白玉管，唤起玉龙招玉鸾。楼头夜夜篴声起，疑有仙人彩云里。一片穿云裂石声，四山香雪吹成水。落日苍茫酒一杯，三层高阁八窗开。临江试作梅花弄，黄鹤仙人倘下来。
黄鹤楼看雪放歌
作者：陈文述
朝代：清
体裁：古风

夜宿青雀舫，晓登黄鹤楼。黄鹤一去不复返，但见雪花乱点江天鸥。江流东下几千里，万斛玉尘收不起。远烟如梦压孤篷，愁绝天涯远游子。东望夏口西武昌，雁声远上横潇湘。瑶林玉树参差数不尽，但见冻云漠漠山苍苍。看雪宜峨眉，故人几辈此中去。听雪宜江南，眷属全家此间住。万重香雪横苍苔，江南应已梅花开。吴头楚尾望不见，长天极目何处姑苏台。回风舞急天花白，把酒还招锦袍客。酒酣笑袒翠云裘，邀取仙人吹玉篴。
黄鹤楼礼吕祖像
作者：陈文述
朝代：清
体裁：七言律诗

君乘黄鹤我青鸾，同是云霄好羽翰。幸我前生曾玉局，知君随处有香坛。求仙不信长安远，度世真如蜀道难。偶向高楼横玉篴，暮霞无际倚阑干。
黄鹤楼诗
作者：陈文述
朝代：清
体裁：古风

鹄矶连鹄岸，黄鹄古名山。城影无多曲，江流第几湾。阑干云外出，楼阁雨中闲。仙洞阴苔閟，何人跨鹤还。昔年费文伟，偶向故山归。仙驾停华表，还如丁令威。滔滔江水下，冉冉白云飞。黄鹤重来否，依然旧石矶。何处寻仙迹，辛家旧酒楼。果从筵上擘，画向壁闲留。鹤舞金尊暮，云开铁篴秋。羽衣曾照影，江水至今流。亦闻荀叔伟，清宴此延宾。有客云中下，能言汉代春。齐梁留故迹，魏晋渺微尘。何事簪毫者，差池到古人。莫误滕王阁，仙人王子安。偶然下黄鹄，亦似跨青鸾。天净朝云丽，山空暮雨寒。南齐遗迹在，江水绕仙坛。仙客唐朝吕，登高览八荒。掷桃曾烂石，食枣尚留香。踏月题真圣，乘风过岳阳。枕头如可借，我欲梦黄粱。崔颢长唫处，诗篇最有名。当年李太白，低首谢宣城。云树苍苍合，烟波历历明。后来题壁者，此地不须争。诗老相逢处，东行孟浩然。但闻招雅集，亦未咏新篇。花月流连迹，江山饯别筵。□帆楼下去，一棹广陵烟。昔者朱公叔，盘陀旧石头。曾师吕仙迹，亦与费公游。岘首新祠在，韩陵片石留。高文参慧业，终古在兹楼。月夜横长篴，梅花满大堤。我来江上住，三宿此楼西。酒自临波酹，诗仍倚壁题。乘风欲归去，渔隐旧西溪。
黄鹤楼送杨子坚归京口
作者：陈文述
朝代：清
体裁：古风

天台瀑布金华石，十年不见琼台客。汉皋烟雨一相逢，垂柳垂杨几千尺。君家黄鹤山，来登黄鹤楼。前生或者是黄鹤，白云千载同悠悠。费公已去崔郎逝，依旧江楼压空翠。让尔题诗在上头，低首宣城同此意。君才不数长安崔，可曾楼上题诗来。我欲掉头避君去，凤皇何处余空台。桃花祠前春水碧，梅子山前月华白。江城五月落梅花，唤起仙人夜吹篴。美酒兰陵沽十千，座中谁是李青莲。孤帆远影碧空尽，如送东行孟浩然。君归北固栖林樾，回首湘南青万笏。汉上题襟大有人，期君更看西楼月。
黄鹤楼题壁
作者：陈文述
朝代：清
体裁：七言律诗

黄鹤仙人去不还，满天鸿雁下江关。身原可隐名难隐，心纵能闲事未闲。芳树西横怀蜀栈，白云南望见吴山。箧中赖有金丹诀，真箓无烦造盖寰。
黄鹤楼题壁用裴之韵
作者：陈文述
朝代：清
体裁：七言律诗

江上清山山上楼，崔郎游后汝来游。也同乐府双鬟唱，如听仙人一篴秋。卷里泪痕春浪急，壁间墨沈暮云愁。令威羽驾归何日，惆怅梅花旧陇头。
乙亥元日庐州作
作者：陈文騄
朝代：清

暖入东风冻乍开，人随梅柳渡江来。郡符恰共韶光换，凯唱频烦腊鼓催。吴楚河山空故垒，赵张勋业数奇才。日边漫指长安近，昨夜觚棱有梦回。羲驭飙轮去似梭，五龙六甲眼前过。容添白发梅偷笑，官比黄州笋欠多。绕郭沟塍知土辟，沿街烟火验时和。驽骀虽老雄心在，拔剑犹能斫地歌。
乙亥元日庐州作·其一
作者：陈文騄
朝代：清

暖入东风冻乍开，人随梅柳渡江来。郡符恰共韶光换，凯唱频烦腊鼓催。吴楚河山空故垒，赵张勋业数奇才。日边漫指长安近，昨夜觚棱有梦回。
乙亥元日庐州作·其二
作者：陈文騄
朝代：清

羲驭飙轮去似梭，五龙六甲眼前过。容添白发梅偷笑，官比黄州笋欠多。绕郭沟塍知土辟，沿街烟火验时和。驽骀虽老雄心在，拔剑犹能斫地歌。
悲台湾
作者：陈文騄
朝代：清

狂澜谁障百川东，日下金蛇电掣空。刘帅浑如魏得狗，唐王岂复郑芝龙。鸿沟耻划诸番界，鲸浪横飞半线中。莫笑铜铃沿旧俗，伤心有泪洒鸡笼。中原鼎沸肆鸱张，电烁飙驰莽战场。东海难填精卫石，西天已渡达摩航。将军鼓角三更咽，武帝旌旗十日忙。千里金汤沦异域，朅来白日黯无光。
悲台湾·其一
作者：陈文騄
朝代：清

狂澜谁障百川东，日下金蛇电掣空。刘帅浑如魏得狗，唐王岂复郑芝龙。鸿沟耻划诸番界，鲸浪横飞半线中。莫笑铜铃沿旧俗，伤心有泪洒鸡笼。
悲台湾·其二
作者：陈文騄
朝代：清

中原鼎沸肆鸱张，电烁飙驰莽战场。东海难填精卫石，西天已渡达摩航。将军鼓角三更咽，武帝旌旗十日忙。千里金汤沦异域，朅来白日黯无光。
挽曾国荃联
作者：陈文騄
朝代：清
体裁：联

莅事公勤谓之忠，韬略宏深谓之襄，秉性沈挚谓之威毅，古大臣才命难兼，况罕逢棣萼声蜚，竹枝辉映；饰终哀死则有帝，诵德歌功则有民，纪绩书勋则有史官，予小子名言莫赞，惟凭吊钟山减色，湘水无情。
渐西观察提点山右中江父老咸怀怨思献诗三十韵以志惓怀
作者：陈文騄
朝代：清

兰蕙与蓬蒿，同生不同类。庭芷共江蓠，隔山扇馨懿。植物有本性，斯人洽气谊。譬如浑与淄，源分味一致。方寸契合微，名言无可志。下走滞京洛，时俊红尘萃。尤推彦伯贤，一见惊小异。既入季野室，气概四时备。盎然饮太和，不醪亦自醉。何期后十年，移官戏下吏。文宴纵清谈，往往抒宏议。怀抱郁青霞，渊雅而纯粹。恍遇祖约谈，次日如失睡。有时涉文囿，洸洸罗满笥。河东记委箧，崇山识简坠。怜我呰窳才，赖公琢成器。明月照人影，高云托广庇。不图好风吹，新纶忽迁地。休景知边情，盛绩御屏记。郑白千顷沃，欢呼迎新使。美意汉京洽，觖望鄣南怼。持靴念旧恩，攀辕洒新泪。我心益戚戚，欲言无一字。公方鬯远猷，岂为私情累。惟祝蚩蚩心，上感羲轩意。牙纛锡专征，江海重膺寄。白发旧部僚，老马伤憔悴。草亭筑四休，轩盖行抛弃。傥报我公来，重理出山辔。短歌寄离愁，烟波荡淮泗。
赋示诸将
作者：陈文騄
朝代：清

上相东行一叶舟，五更笳鼓起舵楼。大名已自垂千载，此错何堪铸九州。玉帛先将迎妇雁，河山权作犒师牛。有谁哭向苍天问，万里孤臣海尽头。万年王迹起辽东，朱鸟祥开一粒红。宗祖艰难曾卜洛，臣工计策祇和戎。东邻地竟汶阳返，西帝图翻督亢穷。旰食宵衣频北顾，涓埃谁为答宸衷。郑氏归仁二百年，王师渡海扫锋烟。廛无夫布宽征市，户有丁男尽力田。黔首终身成异俗，弁髦何日戴尧天。漫云殊域无知识，纵叩重阍亦枉然。圣明何事召干戈，万里扶桑骤沸波。自大夜郎思比汉，辨奸英主早烹阿。疮痍无奈伤元气，慈忍终当致太和。壮不如人臣已老，诸君强起挽天河。
赋示诸将·其一
作者：陈文騄
朝代：清

上相东行一叶舟，五更笳鼓起舵楼。大名已自垂千载，此错何堪铸九州。玉帛先将迎妇雁，河山权作犒师牛。有谁哭向苍天问，万里孤臣海尽头。
赋示诸将·其三
作者：陈文騄
朝代：清

郑氏归仁二百年，王师渡海扫锋烟。廛无夫布宽征市，户有丁男尽力田。黔首终身成异俗，弁髦何日戴尧天。漫云殊域无知识，纵叩重阍亦枉然。
赋示诸将·其二
作者：陈文騄
朝代：清

万年王迹起辽东，朱鸟祥开一粒红。宗祖艰难曾卜洛，臣工计策祇和戎。东邻地竟汶阳返，西帝图翻督亢穷。旰食宵衣频北顾，涓埃谁为答宸衷。
赋示诸将·其四
作者：陈文騄
朝代：清

圣明何事召干戈，万里扶桑骤沸波。自大夜郎思比汉，辨奸英主早烹阿。疮痍无奈伤元气，慈忍终当致太和。壮不如人臣已老，诸君强起挽天河。
读晋纪
作者：陈文驷
朝代：清

盛誉由来易失真，深源起后转沈沦。江东一样苍生望，争及围棋赌墅人。天家自给山林费，高隐争谈著作郎。笑煞史臣难执笔，荷衣墨绶费平章。
读晋纪·其一
作者：陈文驷
朝代：清

盛誉由来易失真，深源起后转沈沦。江东一样苍生望，争及围棋赌墅人。
读晋纪·其二
作者：陈文驷
朝代：清

天家自给山林费，高隐争谈著作郎。笑煞史臣难执笔，荷衣墨绶费平章。
雨中杂诗寄路访岩
作者：陈文驷
朝代：清

春老余寒入被池，阴阴城阙曙钟迟。名心渐逼亲衰后，豪气难销酒熟时。避客性如羞舞鹤，佣人味似已删诗。此怀祇取奇书遣，遮莫飞花下故枝。
雨窗与个臣夜话
作者：陈文驷
朝代：清

叱咤侯门热，孤吟夜漏残。豪情就束缚，余味耐寒酸。得失争鸡口，文章笑鼠肝。此怀了无尽，付与酒杯宽。
答复天朝册使
作者：陈文𤏸
朝代：清

玉堂纶綍属才华，天汉遥遥载泛槎。驿路九千初发轫，《葩诗三百》旧生涯。胸中吐出霞千朵，纸上凝成雪六花。除却盛唐元白外，骚坛几见自成家。庄诵瑶章咀丽华，不妨世号阿瞒槎。古来先进开新进，谢道无涯役有涯。向阙多君头未雪，望尘使我眼生花。此身如作衡山雁，北往南翔总是家。
答复天朝册使·其一
作者：陈文𤏸
朝代：清
体裁：七言律诗

玉堂纶綍属才华，天汉遥遥载泛槎。驿路九千初发轫，《葩诗三百》旧生涯。胸中吐出霞千朵，纸上凝成雪六花。除却盛唐元白外，骚坛几见自成家。
答复天朝册使·其二
作者：陈文𤏸
朝代：清
体裁：七言律诗

庄诵瑶章咀丽华，不妨世号阿瞒槎。古来先进开新进，谢道无涯役有涯。向阙多君头未雪，望尘使我眼生花。此身如作衡山雁，北往南翔总是家。
司马公南屏石壁大字歌
作者：陈斌
朝代：清

大儒一代之元气，充塞天地流传尊。温公何人肯阿世，八十日相空经纶，我为太息观遗文。熙丰以后百六厄，见筹边腹都无策。蔡章继相何为乎，礼乐湮沦王路塞。峨峨十丈党人碑，岌岌江山遗半壁。百年鱼腹尽君臣，旧相荒凉一片石。悲哉山石故临安，秋风秋草白日寒。语重九鼎字宏璧，疆禺力负蛟螭蟠。金符铁券今何有，剩水残山争不朽。扪天巨手劈荒崖，淋漓元气神灵守。
峡山寺
作者：陈斌
朝代：清

地近故园有主人，青山不诧往来频。日蒸大泽成云气，花熳高楼见早春。洞里危岩暗自碧，沙边飞鹭宛相亲。凭栏未觉风流画，遮莫藤萝月色新。
忆旧
作者：陈斌
朝代：清

顾影方徘徊，何如适交亲。交亲望衡宇，不嫌时过存。入门果无恙，童仆交相温。握手重欲诉，迫切翻迁延。时时心中思，不能口中言。相视生欢颜，接席歌且谣。缱绻亦不厌，未觉长日销。忽已镫烛张，侍者顾寂寥。皎月入照膝，月移天为高。转辗君子心，良夜多饥劳。安坐且勿行，良会不可轻。促瑟弹余曲，种种陈故情。谓余忖度之，勿为悲平生。白石见水裔，北风见高城。明月三五缺，又见三五盈。
忆旧·其一
作者：陈斌
朝代：清

顾影方徘徊，何如适交亲。交亲望衡宇，不嫌时过存。入门果无恙，童仆交相温。握手重欲诉，迫切翻迁延。时时心中思，不能口中言。
忆旧·其三
作者：陈斌
朝代：清

安坐且勿行，良会不可轻。促瑟弹余曲，种种陈故情。谓余忖度之，勿为悲平生。白石见水裔，北风见高城。明月三五缺，又见三五盈。
忆旧·其二
作者：陈斌
朝代：清

相视生欢颜，接席歌且谣。缱绻亦不厌，未觉长日销。忽已镫烛张，侍者顾寂寥。皎月入照膝，月移天为高。转辗君子心，良夜多饥劳。
示仆人邹坤
作者：陈斌
朝代：清

圣人教无类，仆隶犹子弟。况尔秉性良，识字念恩礼。薪涿重趼为，溷湢昏暮理。暇屏几牖前，窥书色私喜。勚此穷山中，寒镫同茹荠。嗟吾故腐儒，力薄人无倚。柴桑给子力，情挚词亦悱。少陵课其奴，伐木歌恺悌。何德酬尔勤，相视惟一体。无田失恒业，使尔食佣贱。不伤寒馁偏，但令肌骨鍊。富室多肥儿，有时腹无苋。食客满朱门，转眄堂无燕。怠事及天殃，报施随左券。高宦非吾心，荣华息尔愿。依人事事难，岂若归耕便。吾家东舍村，田园荒已遍。约尔扶犁锄，竭力供租佃。
示仆人邹坤·其一
作者：陈斌
朝代：清

圣人教无类，仆隶犹子弟。况尔秉性良，识字念恩礼。薪涿重趼为，溷湢昏暮理。暇屏几牖前，窥书色私喜。勚此穷山中，寒镫同茹荠。嗟吾故腐儒，力薄人无倚。柴桑给子力，情挚词亦悱。少陵课其奴，伐木歌恺悌。何德酬尔勤，相视惟一体。
示仆人邹坤·其二
作者：陈斌
朝代：清

无田失恒业，使尔食佣贱。不伤寒馁偏，但令肌骨鍊。富室多肥儿，有时腹无苋。食客满朱门，转眄堂无燕。怠事及天殃，报施随左券。高宦非吾心，荣华息尔愿。依人事事难，岂若归耕便。吾家东舍村，田园荒已遍。约尔扶犁锄，竭力供租佃。
赠宋小茗
作者：陈斌
朝代：清

今日五经笥，君侪边孝先。一炉浮鸟篆，半壁倚龙泉。岂识干当世，无心养盛年。相知且间在，携手看青天。
台湾三仁诗
作者：陈斐文
朝代：清

台湾奸民杀官弁，草疏千言飞告变。疏言草野臣同春，郡丞程峻之故人。程峻杀贼贼入署，斗大岩城贼争据。臣率义民克复之，解围专望驰雄师。微臣虽无守土职，郡丞一印臣擅摄。昧死陈情达天阙，神策军来争破敌。自愿随营杀群贼，乌牛栏前白刃接。贼败大呼伏兵出，矢竭弦亡外援绝，马蹄一蹶身被执。丁未季冬月十日，骂贼常山死不屈。事闻当宁颁尺一，庙食千秋奖忠烈。吁嗟乎，庙食千秋奖忠烈，乃是诸侯老宾客。
台湾三仁诗
作者：陈斐文
朝代：清

恋父必甘白刃蹈，满姑死烈刃死孝。骂贼不畏遭群凶，满姑死孝还以忠。三尺刀光一尺水，满姑知生不知死。君恩隆祀台湾城，满姑虽死仍如生。史乘千秋载奇节，刘郡丞女年十七。
台湾三仁诗
作者：陈斐文
朝代：清

老罴当道卧，貉子那复过。大军未集孤城倾，壮士一呼贼锋挫。贵不必横冲都，众不必鸦儿兵；鹿仔港接彰化城，毛葫芦即君子营。一战大里杙，再战牛马庄。炮声如雷地中起，杀贼不克被杀戕。贼戕真义士，诏书煌煌传庙祀。粤东嘉应国子生，乔基其名李其氏。
满江红
作者：陈斑
朝代：清

被放归来，空屈指、几番奔逐。听窸窣、床头饥鼠，乱人心曲。骏骨难从皮相得，鹍弦浪说知音续。笑浮名，误我少年场，须眉辱。成败事，看棋局。书卷债，输犁牍。叹冬烘五色，糊心迷目。老去徒添商妇怨，秋来枉晒空庭腹。问雄文、何日似相如，君王读。
松关
作者：陈斗南
朝代：清

连天叠翠护名山，谁辟松阴数亩间。隐映危楼残戍险，参差鸟道暮樵还。昂藏不逐星霜老，崛强潜消岁月閒。待看龙蟠风雨夜，依稀百二古秦关。
槟榔
作者：陈斗南
朝代：清

台湾槟榔何最美，萧笼鸡心称无比。乍啮面红发轩汗，鵔鹅风前如饮酏。人传此果有奇功，内能疏通外养齿。犹胜波罗与椰子，多食令人厌鄙俚。我今已客久成家，不似初来畏染指。有时食鲚苦膻腥，也须细嚼净口舐。海南太守苏夫子，日啖一粒未为侈。红潮登颊看婆娑，未必膏粱能胜此。
水帘
作者：陈斗南
朝代：清

水晶风动挂高天，石洞玲珑俯百川。神女香奁临镜罢，山僧锡杖倚云悬。双飞乳燕迷芳草，独耀银蟾隔紫烟。便觉林栖无俗韵，好教户牖发清妍。
游大奎壁净度庵
作者：陈斗南
朝代：清

黄龙白马现今朝，频访山僧不惮遥。卓锡时闻翔鹤响，谭经惟见雨花飘。寒园病叟空泉瓮，小市归人只木桥。萍水与师成夙契，倾心独许远公招。
溪上
作者：陈斗南
朝代：清

一湾春水绕人家，两岸馀波溅碧沙。咫尺烟津虚过客，浮沈古木欲栖鸦。云封远岫千层渺，草长荒田一望赊。共访仙源何处是，隔溪依约有桃花。
登安平镇城
作者：陈斗南
朝代：清

霁雨孤城曙色多，云中双阙郁嵯峨。纵横辇道空车马，寂静宫庭锁茑萝。事去重更新海宇，客来凭吊旧山河。鲲身逐处潮声乱，数片归帆泛绿波。
登龟山绝顶
作者：陈斗南
朝代：清

攀萝扪石上层峦，野旷天遥一望宽。海送潮音如欲雨，山含树色暂生寒。花宫清敞游人集，草径萦纡去路难。咫尺蛇峰馀故垒，萧萧烟景正贪看。
白鸥塘杂咏
作者：陈斗南
朝代：清

暂免征途苦，于今百虑疏。名山随我看，浊水任人渔。风雨三春暮，莺花一望舒。瞻云时有忆，何处遣双渔。看山宜晓起，万叠最分明。日带云中色，风馀树杪声。新畬闻布谷，古竹话流莺。极目烟波际，苍茫积翠横。猛雨连三日，溪声屋后饶。沙堤窗外滑，烟树望中遥。茅舍依高岸，银泉落小桥。泥泞何处客，归路正迢迢。万水何西注，潺湲昼夜闻。荒林松宿雾，远岫夹层云。沐鹭无人管，飞鸦偶自群。忽看渔艇入，款乃听纷纷。
白鸥塘杂咏·其一
作者：陈斗南
朝代：清

暂免征途苦，于今百虑疏。名山随我看，浊水任人渔。风雨三春暮，莺花一望舒。瞻云时有忆，何处遣双渔。
白鸥塘杂咏·其三
作者：陈斗南
朝代：清

猛雨连三日，溪声屋后饶。沙堤窗外滑，烟树望中遥。茅舍依高岸，银泉落小桥。泥泞何处客，归路正迢迢。
白鸥塘杂咏·其二
作者：陈斗南
朝代：清

看山宜晓起，万叠最分明。日带云中色，风馀树杪声。新畬闻布谷，古竹话流莺。极目烟波际，苍茫积翠横。
白鸥塘杂咏·其四
作者：陈斗南
朝代：清

万水何西注，潺湲昼夜闻。荒林松宿雾，远岫夹层云。沐鹭无人管，飞鸦偶自群。忽看渔艇入，款乃听纷纷。
走珠庄
作者：陈斗南
朝代：清

不到山庄又隔年，近来双岸集人烟。芦花缺处疑为路，沟水流时足灌田。岁晏歌钟崇腊祭，天寒老稚负朝姘。行程莫厌沙洲远，山叠溪头系钓船。
挽曾国荃联
作者：陈方坦
朝代：清
体裁：联

上为星辰，下为河岳，伐匡庐石未足纪功，遗像写凌烟，何愧同怀皆列土；山不让壤，海不择流，滥齐廷竽仅堪充数，忠忱钦捧日，惭无大笔记平淮。
挽曾纪泽联
作者：陈方坦
朝代：清
体裁：联

有安内攘外奇才，周知四国，曰寄曰象曰狄鞮曰译，还领诸曹兵农钱谷，最难八年使节，青史铭勋，蛮貊庆来琛，远泛张槎，柱下应增苏颋传；具茹古涵今特识，兼擅众长，工书工画工词赋工文，旁及各邦文字语言，回忆万里归舟，白门话旧，蛟龙悲入匣，奉扬谢扇，壁间珍重玉溪诗。
敬步米溪词长留别
作者：陈日翔
朝代：清

岚气濛濛映紫台，登临华阁绮筵开。半溪帆影飘行杖，满座松风对酒罍。梦绕阳关三叠曲，情殷故旧一枝梅。如何最是相思处，远逐钟声放艇来。
赋得李杜文章在
作者：陈日翔
朝代：清

万丈光何在，遗徽溯盛唐。大才推李杜，旷代擅文章。一曲清平谱，三篇典礼襄。气凌沧海阔，歌引塞云长。艳丽生花笔，神灵护草堂。江山留酒圣，今古拜诗王。春月琼筵醉，秋风幕府凉。渊源谁付托，鼎足有潮阳。
挽陈其美联
作者：陈时夏
朝代：清
体裁：联

宵小尚凭城，死者应难瞑目；朝廷方侧席，诸君毋托空言。
咏伪郑遗事
作者：陈昂
朝代：清

战衄旋师返北辕，转教航海辟乾坤。金多旧借牛皮地，水涨新通鹿耳门。赤嵌城孤遗旧业，红夷援绝竟移屯。何缘自比虬髯客，岂昧几先让太原。
咏伪郑遗事
作者：陈昂
朝代：清

昔年亡将济时才，仰仗威灵涉险来。地转海咸生淡水，天回风飓起奔雷。官军血战沧波沸，逆虏魂销劫火灰。澳屿全收三十六，受降澎岛戟门开。
咏伪郑遗事
作者：陈昂
朝代：清

片石能容百万人，天遗图谶应南闽。也知中国全归汉，妄托仙源可避秦。荒岛畬田登版籍，土酋番族杂流民。开荒绝胜田横岛，易世相传尚不臣。
咏伪郑遗事
作者：陈昂
朝代：清

荒远羁栖幸弗诛，敢通叛逆约齐驱。漫劳蜗战争天下，先自鲸吞夺海隅。三载相持谁得利，两雄交搆待全输。彼苍藉手平南纪，旷古新增一统图。
沙洋
作者：陈昆
朝代：清

野渡茫无际，江心剧有情。酒楼镫影淡，鱼艇水声轻。月向船头落，云从树杪生。旅愁消已尽，绿蚁不须倾。
落花
作者：陈昉
朝代：清
体裁：古风

花片织茵纬组绿，香晴风态佩新簇。沈思荡空如荡水，舞筵依袖还抱蕊。为惜红颜泣露华，碧烟袅袅吴宫娃。浴尽胭脂鲜退臂，琐窗幽鸟啼犹腻。
即事
作者：陈昌年
朝代：清

秋风秋雨满重城，难夺清间冷客情。几剪幽兰诗骨瘦，一瓯香茗酒肠清。偶留好友商棋阵，爱读奇书论墨兵。小阁镫檠挑欲灺，满庭风露又三更。
四月初八日
作者：陈昌年
朝代：清

春色随人类转蓬，峭寒天气尚东风。梅阴子密遮楼翠，药槛花飞压草红。催促丁年愁隙影，消磨卯饮费诗功。怪他雏燕无离思，镇日呢喃小阁中。
挽吴可读联
作者：陈昌年
朝代：清
体裁：联

许我真才，回忆斯言堪一恸；观公奇节，可知自命早千秋。
道光己酉春字里门至邗江道中绝句六首·其一
作者：陈昌文
朝代：清
体裁：七言绝句

盈盈一水涨晴波，风飏轻帆薄似罗。莫讶小舟如一叶，载愁还比载人多。
道光己酉春字里门至邗江道中绝句六首·其三
作者：陈昌文
朝代：清
体裁：七言绝句

山色湖光一镜开，好从画里试香醅。樽前莫笑无兼味，一尾鲜鳞入网来。
道光己酉春字里门至邗江道中绝句六首·其二
作者：陈昌文
朝代：清
体裁：七言绝句

酒盏茶铛乐自如，米家舟放麦秋初。客囊检点无多物，半是芸窗旧日书。
道光己酉春字里门至邗江道中绝句六首·其五
作者：陈昌文
朝代：清
体裁：七言绝句

天地多情水亦柔，秦淮歌舞望中收。殷勤寄语湖山道，莫向愁人唤莫愁。
道光己酉春字里门至邗江道中绝句六首·其六
作者：陈昌文
朝代：清
体裁：七言绝句

客愁乡思两悠悠，身似飘蓬不自由。借问扁舟何处好，桃花影里是扬州。
道光己酉春字里门至邗江道中绝句六首·其四
作者：陈昌文
朝代：清
体裁：七言绝句

潮去潮来暮复朝，风前弱柳斗纤腰。石尤底事多情甚，留住诗人着意描。
题孙雁臣表姊倩所贻梅花白头翁画箑
作者：陈昌汝
朝代：清
体裁：七言绝句

疏影横斜野趣清，孙莘妙笔写闲情。输他两个枝头鸟，雪里香中过一生。
东泶别墅联
作者：陈昌濂
朝代：清
体裁：联

禅山不远，珠海常通，一水潆回，中道可容托足，此间因陋就简，且住为佳，恰好在茉莉沙头，素馨田畔；世事屡更，浮生若梦，百年荏苒，片地聊寄闲身，有时对景写怀，祗堪自适，何敢邀诗人笑傲，词客栖迟。
别王笛生明府
作者：陈昌纶
朝代：清

十年京国花前酒，万里黔阳衣上尘。有句旗亭还记否，乱山残月马头人。
狮子林今为吴中黄氏废园
作者：陈昌绅
朝代：清

叠石摹山格，奇礓曲折通。广庭成结构，危磴接玲珑。碨磊当轩出，狻麑据座雄。云林共高致，皴染画图工。
虎丘新构灵澜精舍嘉定钱少詹书海涌峰三字石刻尚存分隶绝雄伟
作者：陈昌绅
朝代：清

憨公卓锡地，苔涧昔曾经。山寺有兴废，泉流无古今。云岩清梵答，海涌夕岚阴。名迹怀前辈，潜研诣力深。
寄冯鱼山编修
作者：陈昌齐
朝代：清

闻汝言愁亦欲愁，茫茫身世费前筹。负人自具将军腹，责我难逃子羽头。未信华阴真有市，何曾棘刺解成猴。商量一榻安心法，那得人间聚窟洲。何处鸡声晓梦余，思量世事转愁余。彰身有具麒麟楦，抵掌能谈鹦鹉车。久结尘缘难了却，强看胜境更纷如。三千白发频临镜，一字行藏问碧虚。
寄冯鱼山编修·其一
作者：陈昌齐
朝代：清

闻汝言愁亦欲愁，茫茫身世费前筹。负人自具将军腹，责我难逃子羽头。未信华阴真有市，何曾棘刺解成猴。商量一榻安心法，那得人间聚窟洲。
寄冯鱼山编修·其二
作者：陈昌齐
朝代：清

何处鸡声晓梦余，思量世事转愁余。彰身有具麒麟楦，抵掌能谈鹦鹉车。久结尘缘难了却，强看胜境更纷如。三千白发频临镜，一字行藏问碧虚。
永嘉署斋联
作者：陈昌齐
朝代：清
体裁：联

竖起脊梁立行；放开眼孔观书。
温处道署且园联
作者：陈昌齐
朝代：清
体裁：联

随意观风草；无心狎海鸥。
都中除夕
作者：陈昌齐
朝代：清

腊尽复春回，匆匆岁事催。论文犹有社，避债竟无台。舌在诚何用，酒酣姑莫哀。田园芜未了，好与赋归来。
挽曾纪泽联
作者：陈明远
朝代：清
体裁：联

文正在天，隐忧时局，留围棋数子，待公补之，记从海外归槎，都望中朝相司马；不才入洛，苦少知音，弹爨琴一声，更谁听也，回忆堂前尊酒，曾呼下士当元龙。
减字木兰花
作者：陈星垣
朝代：清

年年团扇。玉颜愁绝秋风换。添了吟虫。几簇幽花飐冷红。遥情万里。天远栏杆人独倚。半臂须催。月满西楼待雁回。
忆秦娥
作者：陈星垣
朝代：清

梧桐落。金风细细侵帘幕。侵帘幕。紫鸾笙咽，玉鹅衾薄。梦回一晌闻檐铎。残灯归雁秋萧索。秋萧索。惜花人瘦，翠腰如削。
河传·集词名
作者：陈星垣
朝代：清

南浦。眉妩。极相思。大有杨枝柳枝。浣纱满溪蝴蝶儿，西施。阳春玉漏迟。辘轳金井丁香结。秋夜月。烛影摇红瞥。看花回。上行杯。八归。笛家孤凤飞。
浪淘沙·春昼
作者：陈星垣
朝代：清

迟日满窗纱。鹦语无哗。小廊春色故秾些。瘦尽炉烟人倦午，帘影当花。绣幕捲朱霞。认取天涯。几时芳草夕阳斜。燕子可怜飞缓缓，归去谁家。
菩萨蛮·见雁有作
作者：陈星垣
朝代：清

楚天无尽秋将夕。画屏人瘦罗云碧。筝柱十三行。离情烟水长。江南书远报。万一今年到。城郭是耶非。那人归不归。
挽张百熙联
作者：陈昭常
朝代：清
体裁：联

漫天阴雨正濛濛，过几日春分，忍抛绚烂河山，梁木终摧为国惜；大地潮流犹滚滚，聚九州铁错，铸此纵横世界，谤书盈箧负公多。
挽任兰生公
作者：陈晋
朝代：清
体裁：联

天不欲生民，值此饥溺孔怀，顿使福星沉皖水；公方期报国，讵料功施未尽，惊传噩耗到吴江。
雨后西山晚发
作者：陈景中
朝代：清

疏雨过空山，凉风吹路乾。草深人迹乱，春嫩马蹄寒。万户炊烟动，一鞭云影残。逶迤东望处，日色满长安。
法海寺联
作者：陈景亮
朝代：清
体裁：联

法云地获金刚乾慧地，救护亲因入遍知海；罗汉道证菩提天上道，安住不动如须弥山。
西禅寺法堂联
作者：陈景亮
朝代：清
体裁：联

宸章长此镇名山，皈佛偶参罗汉果；释藏即今开杰阁，因缘遍兆吉祥花。
西禅寺联
作者：陈景亮
朝代：清
体裁：联

旧址阅沧桑，世界法轮归一转；良缘结香火，朝班禁漏证三生。
贺祝庆年婚联
作者：陈景亮
朝代：清
体裁：联

鼓瑟鼓琴，宜家宜室；佳儿佳妇，多福多男。
广州城西关庙文昌宫联
作者：陈景伊
朝代：清
体裁：联

一十七世前修，为汝等现身说法；二百余年中祀，助我朝应运生才。
严陵钓台
作者：陈景元
朝代：清

钓台临绝壁，峦壑抱幽深。一片桐江月，千秋出世心。独寻高士迹，忘却客星沉。予亦怀微尚，徘徊听濑音。
古北杂诗
作者：陈景元
朝代：清

昔者杨无敌，英名代朔闻。我来北平右，人指令公坟。尚勇儿童拜，酬神酒肉分。边廷重死节，不祀李将军。
咏怀
作者：陈景元
朝代：清

高阁临清池，明月当天心。万有坐消歇，可以鸣幽琴。上弦来别鹤，下弦起龙吟。夜静天地清，指中出正音。不惜操缦苦，持此感人深。
山夜
作者：陈景元
朝代：清

登眺忘疲苶，归来约四更。人依山鬼宿，星代月华明。入寂无昏旦，观心一死生。野溪流不断，风定夜声清。
杂诗
作者：陈景元
朝代：清

句漏有丹砂，葛洪因得仙。及我更经之，但见牛羊眠。圭江绝流水，郁林互青天。朝发白沙洞，暮宿鬼门关。鬼门多异兽，捕获夸雄蛮。猩猩顾我啼，狰狞不可干。生死在山谷，何必能人言。歧路迷所向，惨切游子颜，人马俱变色，喟然心脾酸。扁舟发金阊，乘流至吴兴。吴兴古都会，柔桑环水城。四月育新蚕，室家俱不宁。弱羽拂蚕子，但恐伤其生。夜深閟镫火，时听食叶声。缫丝贵白素，落釜乞余盈。经纬为谁理，丝丝辛苦成。妇子熟筹计，可以代春耕。束缚未遑售，里吏扣柴荆。
杂诗·其一
作者：陈景元
朝代：清

句漏有丹砂，葛洪因得仙。及我更经之，但见牛羊眠。圭江绝流水，郁林互青天。朝发白沙洞，暮宿鬼门关。鬼门多异兽，捕获夸雄蛮。猩猩顾我啼，狰狞不可干。生死在山谷，何必能人言。歧路迷所向，惨切游子颜，人马俱变色，喟然心脾酸。
杂诗·其二
作者：陈景元
朝代：清

扁舟发金阊，乘流至吴兴。吴兴古都会，柔桑环水城。四月育新蚕，室家俱不宁。弱羽拂蚕子，但恐伤其生。夜深閟镫火，时听食叶声。缫丝贵白素，落釜乞余盈。经纬为谁理，丝丝辛苦成。妇子熟筹计，可以代春耕。束缚未遑售，里吏扣柴荆。
登楼
作者：陈景元
朝代：清

思乡不可得，怅望倚高楼。一道黄河水，羞随白发流。云霾失故渡，波恶断行舟。隔岸闻渔唱，萧萧起暮愁。
经华阴望岳
作者：陈景元
朝代：清

华阴南望华峰雄，亘矗浑疑天路通。玉女洗头乘夜露，巨灵舒掌逆秋风。山光直走秦关北，地脉遥连渭水东。一自神祇承汉祚，寂寥封禅夕阳中。
苍鹰行
作者：陈景元
朝代：清

秋风瑟瑟生金声，苍鹰力劲筋骨轻。愁胡怒视气纵横，草木益深眼愈明。铦锋利剑十二翮，走电飞云八千尺。扶摇不让凡鸟先，攫拿岂借他人力。存身韝上已三年，雄姿磨灭心胆寒。庖厨供肉日渐缺，绦旋相缠未假宽。狐狸登床狼叫野，搏击谁为驱役者。请君纵逸凌九天，万里长风侧身下。
观潮
作者：陈景元
朝代：清

一线从空下，翻飞十万寻。地非句践业，潮见伍胥心。草木无今古，蛟龙变浅深。此时隔江女，犹善作吴音。
赠戴通乾六首
作者：陈景元
朝代：清

白玉不事雕，美珠不假文。天地授良质，安用华其身。阴阳为门户，否泰为转轮。运用在秋毫，大道贵得神。滔滔看逝水，落落湮灰尘。缊真匪外铄，但恐常人闻。人既不我知，焉肯虚受怜。十月淩澌结，无衣先抱寒。南走拒马河，东临山海关。落日照远水，洪波无定澜。饥鹰强六翮，背天空盘旋。归来何所有，白发间颓颜。晚值戴安道，兴言行路难。雷陈古所崇，张陈世常耻。穷达守一筹，于以见君子。与君虽新欢，本为同乡里。皓首始相知，相知幸未死。和璞匿璘彬，光芒畏人指。三献甘殒身，有目乃如此。妙技不示人，秘密怀其宝。皇天实爱才，坐使趋庭燎。爰携宓子琴，远治祝阿道。白月照高城，流光惊四表。龙蜕弃金鳞，凤栖远凡鸟。一语不相能，甘心办枯槁。折玉迸奇响，哀琴无正音。大器不受制，贱工空觅寻。回首望河梁，天低日已沈。萧萧戒行李，却背双南金。故乡阻关山，道远力难任。青鸟铩羽翮，穷栖枳棘林。王母秘灵驾，谁能识苦心。我昔走天下，失业旷生平。目瞩千万人，难测幽隐情。孰知金石交，而乃同一城。彼亦无所立，此亦无所成。执手定交谊，鬓发徒星星。前路既如漆，况已西日倾。各守贫贱躯，勿使儿女轻。颍阳有流水，与子濯长缨。
赠戴通乾六首·其一
作者：陈景元
朝代：清

白玉不事雕，美珠不假文。天地授良质，安用华其身。阴阳为门户，否泰为转轮。运用在秋毫，大道贵得神。滔滔看逝水，落落湮灰尘。缊真匪外铄，但恐常人闻。
赠戴通乾六首·其三
作者：陈景元
朝代：清

雷陈古所崇，张陈世常耻。穷达守一筹，于以见君子。与君虽新欢，本为同乡里。皓首始相知，相知幸未死。和璞匿璘彬，光芒畏人指。三献甘殒身，有目乃如此。
赠戴通乾六首·其二
作者：陈景元
朝代：清

人既不我知，焉肯虚受怜。十月淩澌结，无衣先抱寒。南走拒马河，东临山海关。落日照远水，洪波无定澜。饥鹰强六翮，背天空盘旋。归来何所有，白发间颓颜。晚值戴安道，兴言行路难。
赠戴通乾六首·其五
作者：陈景元
朝代：清

折玉迸奇响，哀琴无正音。大器不受制，贱工空觅寻。回首望河梁，天低日已沈。萧萧戒行李，却背双南金。故乡阻关山，道远力难任。青鸟铩羽翮，穷栖枳棘林。王母秘灵驾，谁能识苦心。
赠戴通乾六首·其六
作者：陈景元
朝代：清

我昔走天下，失业旷生平。目瞩千万人，难测幽隐情。孰知金石交，而乃同一城。彼亦无所立，此亦无所成。执手定交谊，鬓发徒星星。前路既如漆，况已西日倾。各守贫贱躯，勿使儿女轻。颍阳有流水，与子濯长缨。
赠戴通乾六首·其四
作者：陈景元
朝代：清

妙技不示人，秘密怀其宝。皇天实爱才，坐使趋庭燎。爰携宓子琴，远治祝阿道。白月照高城，流光惊四表。龙蜕弃金鳞，凤栖远凡鸟。一语不相能，甘心办枯槁。
蹴球行
作者：陈景元
朝代：清

十月严霜至月雪，长安城河冻如铁。骐骥空余绝足能，鹰鹯远避阴风烈。羽林健儿不骑马，短后衣裳正轻跨。毳毛白黑各分曹，蹴踏层冰争白打。来如奔电流光赤，去若飘风走飞石。后羿弯弓九日沈，宜僚运掌双丸掷。奋袂喧呼不自知，断筋折骨何能惜。本是寻常旧相识，一朝攘夺如仇敌。逞雄作气贵持盈，性命此际鸿毛轻。倏尔赵军立汉帜，下风稽首甘输诚。平生未授缚鸡力，龙渊在匣神光匿。白首下帷诚可怜，相对无言三叹息。
边笛
作者：陈景元
朝代：清

秋风吹雨过桑乾，羌笛何来怨夜阑。多少健儿颜色改，荷戈齐向月中看。一声初吹柳梢青，驻马凝思旧别情。欲向关河望故国，纷纷黄叶落长城。
边笛·其一
作者：陈景元
朝代：清

秋风吹雨过桑乾，羌笛何来怨夜阑。多少健儿颜色改，荷戈齐向月中看。
边笛·其二
作者：陈景元
朝代：清

一声初吹柳梢青，驻马凝思旧别情。欲向关河望故国，纷纷黄叶落长城。
挽李奎垣联
作者：陈景周
朝代：清
体裁：联

万口争传，事业文章孚众论；半生私淑，风流儒雅亦吾师。
中亚元后门联
作者：陈景濂
朝代：清
体裁：联

敢夸巨擘称廉士；且把当头让戴兄。
晋州厅事联
作者：陈景登
朝代：清
体裁：联

头上有青天，作事须循天理；眼前皆瘠地，存心不刮地皮。
缫丝曲
作者：陈景钟
朝代：清

三春雨足桑叶肥，家家饲蚕昼掩扉。三眠三起近小满，桑葚垂垂叶已稀。盼得红蚕齐上箔，更喜同功茧不薄。大妇收拾缫丝车，小妇安排汤满镬。银丝抽绎比清霜，虚室堆床生白光。哑哑轧轧声不绝，绿阴低处新丝香。小姑回头笑问嫂，转眼相看织成缟。茜红鸭绿染随心，长剪腰裙短裁袄。嫂云小姑尔未知，阿哥正苦卖丝迟。明朝抱入城中去，已值官粮征比时。
九日偕曹柳桥茂才吴山登高即赠
作者：陈景高
朝代：清

不尽登临兴，吴山秋气深。江湖留客梦，风雨改诗心。落叶浩无际，闲云许共寻。蒹葭休远溯，把袂快同岑。
渡河
作者：陈景高
朝代：清

谁作中流柱，空怀济世才。水从天上落，人自日边来。万古喷寒雪，终朝起蛰雷。风波如此险，我去又重回。
舟中人日
作者：陈景高
朝代：清

雁后花前别思牵，离乡怕读道衡篇。春来景好先人日，客里愁深况少年。千里远回孤棹梦，片帆摇破大江烟。草堂此后传诗去，应使家人一惘然。
挽彭玉麟联
作者：陈暄
朝代：清
体裁：联

全忠孝廉节于一身，大劳弗辞，大位弗就；靖淮海江湖者卅载，服人以德，服夷以威。
舟行
作者：陈暻雯
朝代：清

晴川曲曲抱沙堤，岸柳依依远近齐。山色欲开疏雨外，夕阳多在乱峰西。舟前波浪河流驶，望里烟岚鲁树低。作客乘春何处往，故乡曾否息征鼙。
临江仙·闺怨
作者：陈更新
朝代：清
体裁：词

日暮阑干翠袖薄，东风吹冷胭脂。梅花如零柳如丝。满庭春意透，脉脉对芳时。黯淡闺愁伤锦瑟，黛痕懒上双眉。娉娉袅袅漫矜奇。明珠谁相赠，慰我可怜儿。
南柯子·病中
作者：陈更新
朝代：清
体裁：词

长见阴霾重，难逢朗霁时。羁愁如醉复如痴。闪闪孤灯，犹恐鬼生疑。去日终难驻，前程望可期。奋飞欲作病偏滋。可怜魂梦，犹自绕征旗。
和少璞饮茶诗
作者：陈曾佑
朝代：清

少小不嗜茶，茶具随例供。迩来日数酌，收茶资微俸。茗碗慰朝饥，瓶笙伴夕诵。火活烧松明，香清与梅共。饮罢北窗眠，看云目为纵。品茶先品水，水佳味乃全。晨兴汲甘井，一勺手自煎。适意岂必酒，饮中亦云仙。安得兰溪水，到此冰雪天。置符信可调，今无苏子贤。朝士竞徵逐，饮籑造细微。传餐学西式，何止肉食肥。朋侪八九聚，日晡醉忘归。低心逐时好，暂勉终有违。一杯且解渴，伯玉今知非。
和少璞饮茶诗·其一
作者：陈曾佑
朝代：清

少小不嗜茶，茶具随例供。迩来日数酌，收茶资微俸。茗碗慰朝饥，瓶笙伴夕诵。火活烧松明，香清与梅共。饮罢北窗眠，看云目为纵。
和少璞饮茶诗·其三
作者：陈曾佑
朝代：清

朝士竞徵逐，饮籑造细微。传餐学西式，何止肉食肥。朋侪八九聚，日晡醉忘归。低心逐时好，暂勉终有违。一杯且解渴，伯玉今知非。
和少璞饮茶诗·其二
作者：陈曾佑
朝代：清

品茶先品水，水佳味乃全。晨兴汲甘井，一勺手自煎。适意岂必酒，饮中亦云仙。安得兰溪水，到此冰雪天。置符信可调，今无苏子贤。
题黄鹤楼
作者：陈曾望
朝代：清
体裁：联

太白无诗，竟成千古恨；长安不见，更上一层楼。
挽张之洞联
作者：陈有林
朝代：清
体裁：联

侍帏幕四年，知匡济学问文章，如日月经天、江河行地；佐中兴一统，有事业勋劳忠荩，为人臣树的、中外垂型。
楚江返棹
作者：陈朗
朝代：清

雨止月未上，萧萧枫叶丹。柁声放溜急，帆影入云寒。村酒难成醉，旅愁耐可宽。扣舷何处客，渔火在前滩。
荷叶杯 其一 同顾光旭观荷二解
作者：陈朗
朝代：清
体裁：词

荡入藕花深处。朝露。湿裙腰。腻香红艳净如洗。波底。一般娇。
荷叶杯 其二 同顾光旭观荷二解
作者：陈朗
朝代：清
体裁：词

雨打岸莎微湿。风急。落红衣。小船双桨顺流转。波远。速如飞。
送姚姬传郎中归桐城
作者：陈朗
朝代：清

君非不得意，欲返龙眠山。此日辞青琐，先期放白鹇。宁贪解带乐，为恋舞衣斑。宛水流千里，邮筒寄莫悭。
赠林昌彝联
作者：陈朗川
朝代：清
体裁：联

岳岳贾逵，开九万五千言古义；铿铿杨政，发七经六十家真传。
友竹仁兄六十荣寿赋此志祝
作者：陈望曾
朝代：清

新词为报杖乡时，儒雅风流信有之。松柏后凋留劲节，梅花初放见清姿。且凭岁月增诗卷，莫感沧桑到酒卮。料识辋川风景好，称觞我愧阻天涯。林下优游却羡君，当年逸少况能文。青箱世业高门在，白发穷经一席分。野鹤閒云原自适，凤毛麟趾更空群。眼前莫叹韶光老，应有中书总右军。
友竹仁兄六十荣寿赋此志祝·其一
作者：陈望曾
朝代：清
体裁：七言律诗

新词为报杖乡时，儒雅风流信有之。松柏后凋留劲节，梅花初放见清姿。且凭岁月增诗卷，莫感沧桑到酒卮。料识辋川风景好，称觞我愧阻天涯。
友竹仁兄六十荣寿赋此志祝·其二
作者：陈望曾
朝代：清
体裁：七言律诗

林下优游却羡君，当年逸少况能文。青箱世业高门在，白发穷经一席分。野鹤閒云原自适，凤毛麟趾更空群。眼前莫叹韶光老，应有中书总右军。
叔臧姻世兄四十双寿倩吴江周维屏画松石图寄祝
作者：陈望曾
朝代：清

神仙端合住蓬瀛，天上双星分外明。一树苍松一卷石，画图珍重祝长生。
口占戏讯佩如
作者：陈望曾
朝代：清

踪迹如今绝博徒，向谁消息同樗蒲。空山枯管难窥豹，几日南风竞也无。
吊钟花
作者：陈望曾
朝代：清

似闻饭后响声徐，佛地奇葩映眼舒。种自鼎湖春烂熳，花呈宝相叶萧疏。钵囊吐艳香同远，鼓子拖蓝色不如。磬北东风时入座，一枝斜照胆瓶初。
和施士洁寄和〇〇楼上学〇先生移居原韵
作者：陈望曾
朝代：清

太平山下闭门居，海上词人递鲤书。避地遗民思故国，怀乡有客鉴前车。公麟画法千秋在，伯虎诗篇万卷舒。轮奂君家完苟美，稻香卜筑结吟庐。
和遁公述怀原韵
作者：陈望曾
朝代：清

攀龙称臣擘，才气亦殊伦。草木争依附，芙蓉幻劫尘。豹皮空寄恨，象齿竟焚身。东市陈尸日，凭棺有几人。
文信国琴
作者：陈望曾
朝代：清

嗣响何人赏爨材，谱将正气发歌来。松风一曲空坑泪，中有声声白雁哀。
旧历元旦书怀·其二
作者：陈望曾
朝代：清

今朝亦效展眉欢，一酌屠苏酒送寒。世外不知新甲子，座中尚有旧衣冠。诗囊纫作迎年佩，野蔌聊登荐岁盘。拂槛春风自来去，太平山向隔帘看。
旧历元旦书怀七律二首之ㄧ
作者：陈望曾
朝代：清

乡社归来负夙期，客中又见岁星移。隔江隋柳空春色，旧国尧蓂失夏时。犹守陈咸汉家历，还编陶令义熙诗。占年自有衡门雪，皂帽新添鬓上丝。
送张韩斋北旋·其二
作者：陈望曾
朝代：清

旧人寥落曙星稀，海上飘蓬此未归。避道骅骝仍北去，寻巢乌鹊尚南飞。经年御李难为别，夙愿依刘顾已违。一瓣心香长远炷，时从乡月望清辉。
送张韩斋北旋之ㄧ
作者：陈望曾
朝代：清

人海无风浪亦翻，来从世外避纷喧。闻钟已悟三生梦，伏枥犹怀一顾恩。新葺菊松陶令径，旧栽桃李狄公门。乱离难得抟沙聚，又逐车尘送去辕。
赋得取人以身得贤字五言八韵
作者：陈朝新
朝代：清

门将开吁俊，馆更辟招贤。莫漫求人切，须从正己先。无双才自裕，帷一学宜专。玉尺何由准，金绳本不偏。望风钦九德，指日定三铨。乐育菁莪什，威仪菉竹篇。分官迟命巽，立政早乘乾。圣学唐虞绍，翘材遍八埏。
潜园探梅·其一
作者：陈朝龙
朝代：清

盖代豪华别业存，梅花百树自成村。春光漏泄枝三两，破费寻诗一扣门。
题黄鹤楼
作者：陈本棠
朝代：清
体裁：联

仙人曾否跨鹤重来，只玉笛吹回，添江汉几多风月；过客大都登楼有感，把金樽倒尽，消古今无限情怀。
大风雨渡金镜湖暮抵横塘雨止
作者：陈本直
朝代：清

祇因重负登临约，冒雨来过金镜湖。浪合乱流双桨急，风回断岸一帆孤。群山入暮青深浅，远树含烟绿有无。世路险夷真转眴，横塘塘上且提壶。
江行雨霁
作者：陈本直
朝代：清

横江雾散一舟轻，倚棹中流雨乍晴。岛屿有时全在目，峰峦多半不知名。荒洲芦荻秋烟晚，野岸村墟夕照明。愧逐风波空碌碌，何年散发遂平生。
秋雨
作者：陈权巽
朝代：清

西风急天汉，挟雨到帘栊。诗意满梧叶，秋声老草虫。有人伤酒醒，无计破愁工。揽起纱幮碧，呼僮护林丛。
秋雨
作者：陈权巽
朝代：清
体裁：五言律诗

西风急天汉，挟雨到帘栊。诗意满梧叶，秋声老草虫。有人伤酒醒，无计破愁工。揽起纱幮碧，呼僮护桂丛。
西泠感旧
作者：陈权巽
朝代：清

几日秋风到柳枝，可怜瘦尽绿丝丝。我来独立西湖晚，只有青山是旧时。
谢叠山遗琴诗为新安吴素江明经赋
作者：陈权巽
朝代：清

运穷江左天源涸，六陵风雨日萧索。玉雁珠凫飞满天，孤琴破土久无著。燕中流落转吴中，无人宝此三尺桐。吴君雅有古琴癖，摩挲拂拭生英风。抹眵檐前细审视，署名隐见叠山氏。铭辞十六自成文，东山之桐西山梓。快哉神物欣收藏，题诗徵事徒茫茫。清风亮节照白日，何劳秃管重低昂。不如高置百壶酒，招邀壮士一濡首。酒酣耳热剑欲鸣，便取遗琴试挥手。一弹再鼓悲风生，骈驰杂糅神魂惊。崖山怒涛忽千尺，何人恸哭西台声。凄凄切切欲愁绝，绝似兰亭水呜咽。朱鸟归来陵谷变，万里游魂肝胆裂。浮云柳絮随飞扬，徘徊顾慕哀以长。仿佛建阳东向日，悯忠寺里夜徬徨。请君推手勿终曲，座上有人泪盈掬。烟沈月落冬青寒，杜鹃啼断春山绿。玉带生，竹如意，灵物由来不终閟。松间石上遇知音，从此长留在天地。
九华道中
作者：陈枋
朝代：清
体裁：五言律诗

峰密疑无路，岚深望欲迷。人来千嶂立，天到九华低。杖底看飞鸟，云间听午鸡。眼空尘世外，身与斗牛齐。
声声慢·秋夜
作者：陈枋
朝代：清

秋声似雨，月晕如霜，满庭落叶飘积。古巷凄凄，捣练晚砧愈急。谁怜塞垣客在，听哀音，梦中犹识。魂欲断，向西风，立遍橙阴院黑。也说别离能惯，奈积久浮沉，故园消息。渐老秋期，飞尽南鸿无迹。遥思小楼深处，隐纱橱，一灯夜碧。人正倚，镜槛菊疏影墨色。
忆江南·忆荆溪
作者：陈枋
朝代：清

荆溪忆，烟景未能描。官阁面山横玉案，子城带水束冰绡。海市幻蛟桥。
浣溪沙·癸亥九日客阙里
作者：陈枋
朝代：清

十里翻红柿叶肥，一湾清浅鲁城西。灵光不见乱鸦飞。客路秋风惊落帽，昨宵寒雨泪征衣。辙环人也惜栖栖。
点绛唇·天竹子
作者：陈枋
朝代：清

瘦影疏斜，绀珠万颗梢头缀。天寒谁倚，莫是湘娥泪。红豆轮圆，比了樱桃细。休闲拟，凤凰餐未，那许莺儿至。
菩萨蛮回文
作者：陈枋
朝代：清

绕廊花影横庭小，小庭横影花廊绕。云底月鳞鳞，鳞鳞月底云。者边侬坐夜，夜坐侬边者。衣上暗风微，微风暗上衣。
青玉案·感旧
作者：陈枋
朝代：清

窥帘映柱都无计，算只有、更衣起。眉语博山烟雾里。惨红衵服，娇黄妆靥，再见伤憔悴。几年辛苦萧郎味。扑朔惊心小猧子。月黑花阴门半闭。回头似梦，他生未卜，已赚今生泪。
挽舒梦兰妻李湘弦联
作者：陈果堂
朝代：清
体裁：联

千佛礼鸠摩，名士案头赓昧旦；五更惊蜕羽，天香馆畔咽秋风。
丙辰秋黄水漫口，奉家慈及眷属寄居徐郡城。丁巳春，公暇赴省，侨居数月，旅窗述怀
作者：陈柄德
朝代：清

久作彭门客，羁心强自宽。莺花春梦老，风雨麦秋寒。吾道一尊酒，生涯半旧毡。故园松菊好，翘首暮云端。
予已三代单丁，年复垂暮，望孙颇切，丙子岁侨居宛陵，九月八日生长孙，取名英范，今戊寅九月廿九日又得次孙，取名元鹤，喜赋
作者：陈柄德
朝代：清

秋深病叟笑支离，但得嬉时且共嬉。三世单丁瓜瓞少，两孙递举菊花迟。书田得藕种他日，鹤子成双为此时。漫道宁馨添一一，愧无几片善根基。
六月二十四日抵西安得尹农书
作者：陈柄德
朝代：清

使车轣辘到长安，百二山河立马看。八水分流三辅阔，五星连影九霄寒。宾来续赋嗤狂简，札到分金壮羽翰。一曲秦腔四更角，凉风暂此卸征鞍。
六月初二日，圆明园引见，口占纪恩四首
作者：陈柄德
朝代：清

鸣珂队里晓风凉，御苑荷花冉冉香。阊阖开时移树影，帡幪高处隐朝阳。小臣也许随班进，圣德何从拜手飏。云日光华欣咫尺，此身岂独庆明良。激切屏营抚寸衷，天颜有喜蔼春风。一人垂拱衣裳外，六合和同干羽中。郊岛自惭寒乞甚，皋夔共乐泰交融。从知雨露栽培处，润槁嘘枯总化工。禁柳斜斜露未乾，从容引退听和鸾。回瞻御气瑶台迥，叨沐恩波太液宽。银汉几层悬镜朗，玉壶一片置身寒。最宜到此忘炎热，月地云阶仔细看。五色天书彩凤腾，圣恩高厚貌躬膺。八年司铎犹多忝，百里专城岂曰能。毡过三冬忘冷薄，梯升初级早淩兢。追思射策明光殿，廿载功名得未曾。
六月初二日，圆明园引见，口占纪恩四首·其一
作者：陈柄德
朝代：清

鸣珂队里晓风凉，御苑荷花冉冉香。阊阖开时移树影，帡幪高处隐朝阳。小臣也许随班进，圣德何从拜手飏。云日光华欣咫尺，此身岂独庆明良。
六月初二日，圆明园引见，口占纪恩四首·其三
作者：陈柄德
朝代：清

禁柳斜斜露未乾，从容引退听和鸾。回瞻御气瑶台迥，叨沐恩波太液宽。银汉几层悬镜朗，玉壶一片置身寒。最宜到此忘炎热，月地云阶仔细看。
六月初二日，圆明园引见，口占纪恩四首·其二
作者：陈柄德
朝代：清

激切屏营抚寸衷，天颜有喜蔼春风。一人垂拱衣裳外，六合和同干羽中。郊岛自惭寒乞甚，皋夔共乐泰交融。从知雨露栽培处，润槁嘘枯总化工。
六月初二日，圆明园引见，口占纪恩四首·其四
作者：陈柄德
朝代：清

五色天书彩凤腾，圣恩高厚貌躬膺。八年司铎犹多忝，百里专城岂曰能。毡过三冬忘冷薄，梯升初级早淩兢。追思射策明光殿，廿载功名得未曾。
初夏江乡即事
作者：陈柄德
朝代：清

煮茗宜新汲，栽瓜合旧畦。屋围深涨绿，门向小桥低。饶得三农趣，聊将万物齐。桔槔声寂寞，细雨鹁鸠啼。
归舟道中寄新繁大尹王蔗芗四首
作者：陈柄德
朝代：清

笑指繁江雁影来，升堂拍手旅颜开。七千尘海欢相见，十万军储巧作媒。淡入芭蕉听夜雨，春酣曲米忘深怀。天涯聚首真难得，何事愁肠日九回。会面为难别更难，简书频促上征鞍。赠言无计将何赠，官况同清笑此官。未许青山当玉沥，好从仙吏问金丹。望君此后佳消息，如向晴云高处看。红桥落日正初冬，橘柚垂黄霜气浓。杜宇声声啼别恨，郫筒款款送游踪。风前白发三千丈，眼底青山十二峰。一水滔滔下夔峡，瞿塘滟滪险重重。绝怜寒水老菰蒲，岁序催人感慨无。客舍漫劳严武骑，酒痕犹恋马卿垆。岸飞翠羽人将去，诗结青莲兴不孤。剩有薛涛笺几片，蓬窗一路赋成都。
归舟道中寄新繁大尹王蔗芗四首·其一
作者：陈柄德
朝代：清

笑指繁江雁影来，升堂拍手旅颜开。七千尘海欢相见，十万军储巧作媒。淡入芭蕉听夜雨，春酣曲米忘深怀。天涯聚首真难得，何事愁肠日九回。
归舟道中寄新繁大尹王蔗芗四首·其三
作者：陈柄德
朝代：清

红桥落日正初冬，橘柚垂黄霜气浓。杜宇声声啼别恨，郫筒款款送游踪。风前白发三千丈，眼底青山十二峰。一水滔滔下夔峡，瞿塘滟滪险重重。
归舟道中寄新繁大尹王蔗芗四首·其二
作者：陈柄德
朝代：清

会面为难别更难，简书频促上征鞍。赠言无计将何赠，官况同清笑此官。未许青山当玉沥，好从仙吏问金丹。望君此后佳消息，如向晴云高处看。
归舟道中寄新繁大尹王蔗芗四首·其四
作者：陈柄德
朝代：清

绝怜寒水老菰蒲，岁序催人感慨无。客舍漫劳严武骑，酒痕犹恋马卿垆。岸飞翠羽人将去，诗结青莲兴不孤。剩有薛涛笺几片，蓬窗一路赋成都。
挽王蔗芗明四首
作者：陈柄德
朝代：清

繁川一榻十年尘，晨夕依依想性真。峡树沧江悲杜老，桃花潭水感汪伦。风声惊破凫山梦，药笼归寻梅市人。畴昔渔矶仍宛在，私心拟共复投纶。入门于邑泪潸然，执手尪羸木榻前。往事谈来聊草草，拊膺郁处尚填填。已教吴质长愁老，更使崔骃一病绵。转眼星辰成永诀，秋风秋雨苦啼鹃。淩云妙笔制心裁，香案趋班跻上台。文藻空山常照眼，肝肠劫火岂成灰。枯桐入灶枉留尾，玄鹤升天不复胎。抛我衰残徒吊影，八哀咏罢更添哀。佗傺忳忳病易侵，还凭曲檗解烦襟。不堪有七嵇中散，对影成三李翰林。仙客已乘箕尾去，世人空向酒垆寻。可怜后死招魂痛，一纸烧残一片心。
挽王蔗芗明四首·其一
作者：陈柄德
朝代：清

繁川一榻十年尘，晨夕依依想性真。峡树沧江悲杜老，桃花潭水感汪伦。风声惊破凫山梦，药笼归寻梅市人。畴昔渔矶仍宛在，私心拟共复投纶。
挽王蔗芗明四首·其三
作者：陈柄德
朝代：清

淩云妙笔制心裁，香案趋班跻上台。文藻空山常照眼，肝肠劫火岂成灰。枯桐入灶枉留尾，玄鹤升天不复胎。抛我衰残徒吊影，八哀咏罢更添哀。
挽王蔗芗明四首·其二
作者：陈柄德
朝代：清

入门于邑泪潸然，执手尪羸木榻前。往事谈来聊草草，拊膺郁处尚填填。已教吴质长愁老，更使崔骃一病绵。转眼星辰成永诀，秋风秋雨苦啼鹃。
挽王蔗芗明四首·其四
作者：陈柄德
朝代：清

佗傺忳忳病易侵，还凭曲檗解烦襟。不堪有七嵇中散，对影成三李翰林。仙客已乘箕尾去，世人空向酒垆寻。可怜后死招魂痛，一纸烧残一片心。
衢州道中八月廿一日为余六十生辰感赋
作者：陈柄德
朝代：清

镜里勋名春梦婆，一周花甲竟如梭。命中磨砺惟余毒，天下名山贶我多。久愧悬弧虚壮志，敢因捧檄作劳歌。只愁堂上星星白，罄尽瓶罍可奈何。
豆腐诗次韵二首
作者：陈柄德
朝代：清

采菽中原正及秋，一筐好借水云溲。蒸来香近红莲美，砻去浆飞白练柔。自有清腴宜雅俗，不教渣滓稍分留。从今莫笑先生腐，冰雪声华夹袋收。漫嫌留客少盘飧，春韭秋葵共讨论。摊入筠篮霜满地，切飞昆刃月无痕。高堂饮啜嗤三釜，身世乾坤剩一尊。饱食不知寒夜冷，独扛健笔酒初温。
豆腐诗次韵二首·其一
作者：陈柄德
朝代：清

采菽中原正及秋，一筐好借水云溲。蒸来香近红莲美，砻去浆飞白练柔。自有清腴宜雅俗，不教渣滓稍分留。从今莫笑先生腐，冰雪声华夹袋收。
豆腐诗次韵二首·其二
作者：陈柄德
朝代：清

漫嫌留客少盘飧，春韭秋葵共讨论。摊入筠篮霜满地，切飞昆刃月无痕。高堂饮啜嗤三釜，身世乾坤剩一尊。饱食不知寒夜冷，独扛健笔酒初温。
雨后顾山舟中晚眺
作者：陈柄德
朝代：清

晚天微雨过，菰蒲似新浴。花气还袭人，轻舟荡空绿。春山列芳甸，翠黛遥天续。景光足延览，廛市厌拘束。幽情寄何许，滩声漱寒玉。
题赠和斋先生五代同堂图
作者：陈柄德
朝代：清

不采商山芝，不饮菊溪水。积善有馀庆，本根庇葛藟。蔼蔼苍颜翁，卓哉古君子。含饴弄曾元，一一分甘旨。养堂临清溪，溶溶风日美。崇兰叶娟娟，流泉石齿齿。孙枝又生孙，莲子复结子。老翁顾而笑，童孙喜欲起。握印复提戈，他日卜青紫。青紫何足荣，善人后应尔。煌煌五代诰，垂光仁寿里。
挽顾云联
作者：陈某
朝代：清
体裁：联

醉倒便埋，随身早办刘伶锸；名垂何用，相觅难忘郑老期。
赠李兆洛联
作者：陈某
朝代：清
体裁：联

他日定成名进士；乃翁真有好儿郎。
燕中秋感
作者：陈树蓍
朝代：清

幽州秋意早，客望独登台。斜日连云去，凉风逐雁来。当归非郑重，久立亦迟回。已自逢萧瑟，砧声莫漫催。
金华题砌下小松
作者：陈树蓍
朝代：清

何年离涧底，傍砌亦成阴。未有栋梁具，空含霜雪心。墙花低欲压，檐溜暗相侵。不作虬龙隐，华嵩山自深。
山行
作者：陈树蓝
朝代：清

晓雾湿人衣，策马长松下。山深云更閒，地僻客殊暇。回首望苍苔，钟声出林罅。
新月
作者：陈树蓝
朝代：清

三五称佳夕，清辉自昔闻。今看新月早，已觉夜光分。无力穿疏幔，如钩隐暮云。却疑墙角上，花影欲纷纷。
次台湾道区天民邀陈迂谷山长程守山司马同游剑潭韵
作者：陈树蓝
朝代：清

此日舟休刻，当年剑不腾。钟声停过客，笠影认归僧。宝相胸成卐，金刚目有棱。千潭同一月，悟澈道心澄。
奉题常君殉节录后
作者：陈桂森
朝代：清

昔岭寒风落照殷，英魂千古炳人间。屯粮绩著三军幕，陷阵躯捐一剑镮。死尚握拳如卞壸，生能噀血亦常山。不徒循吏称遗爱，父老西川泪共潸。一死谁为不朽身，惟公致命备艰辛。提刀壮志催妖贼，冒刃伤心诀故人。辽海士原多气节，浣花祠可慰忠纯。天恩议恤兼荣荫，好勒贞珉载笔新。
奉题常君殉节录后·其一
作者：陈桂森
朝代：清

昔岭寒风落照殷，英魂千古炳人间。屯粮绩著三军幕，陷阵躯捐一剑镮。死尚握拳如卞壸，生能噀血亦常山。不徒循吏称遗爱，父老西川泪共潸。
奉题常君殉节录后·其二
作者：陈桂森
朝代：清

一死谁为不朽身，惟公致命备艰辛。提刀壮志催妖贼，冒刃伤心诀故人。辽海士原多气节，浣花祠可慰忠纯。天恩议恤兼荣荫，好勒贞珉载笔新。
浦口镇东门堞楼联
作者：陈桂生
朝代：清
体裁：联

地轴转洪涛，月涌星垂，三楚江声分浦溆；天关开重镇，烟霏雾敛，六朝山色拥台隍。
挽张百熙联
作者：陈桂荪
朝代：清
体裁：联

身肩学务留铜像；手订新章赞玉纶。
贺张百熙60寿联
作者：陈桂荪
朝代：清
体裁：联

矍铄大年膺百福；康强繁祉介千春。
与锡如话旧
作者：陈梅峰
朝代：清

豪气元龙老愈真，昂藏七尺见嶙峋。冰天雪窖鍊奇骨，鬼火罡风锻劫身。文字平章几知己，怨恩缘起悟来因。棘荆遍地需人理，何日当途为刷新。
佛兰西攻澎
作者：陈梅峰
朝代：清

酒酣谈往事，慷慨辄低昂。只此一丸地，曾为百战场。荷兰尝捋虎，郑氏亦亡羊。佛寇频窥此，南洋险北洋。
寿王友竹先生六秩
作者：陈梅峰
朝代：清

此老非凡老，浮沉六十年。阨穷能不悯，遗逸岂徒然。托酒逃尘累，哦诗养性天。世间多富贵，未及等身贤。
晤胡南溟君有作
作者：陈梅峰
朝代：清

桂花香里著先鞭，翮铩秋风共怆然。或者蹉跎能补寿，更将镕铸当编年。珂乡风景浓于酒，曩日宾朋散似烟。君耐盛时甘大隐，耕经耨史作良田。
秋日游剑潭
作者：陈梅峰
朝代：清

剑潭十丈泻寒流，衰柳萧疏宿雨收。雁阵嘹天声断续，渔灯逐浪影沉浮。江山自古盘龙虎，干橹当年犯斗牛。霸气未销豪气减，哦诗空对水悠悠。
观弈
作者：陈梅峰
朝代：清

一枰楚汉阵分明，马走车飞俟隙乘。我更彻宵看结局，落花多处剔残灯。
题台湾诗醇
作者：陈梅峰
朝代：清

漫说葩经无价值，重兴圣化正斯时。鸡林色采耀耶岛，凤阁和章继朔墀。璀璨何曾遗粉本，琳琅争忍却吟词。多君负有大担力，再起风骚志不移。
一壶酒歌和周纪善是修韵首句仍原诗
作者：陈梓
朝代：清

一壶之酒三四客，满盏空清十月白。人生知足随处可，爱此当窗新竹色。古往今来谁短长，荣枯得失宁有常。起望前村数株树，片帆迢迢隔南浦，尽是征人离别路。吴趋越绝总流寓，毕竟家乡在何处。酒虽少，君莫悲。诗虽多，奚以为。尊前有榻即高眠，杜鹃休劝不如归。
周平王庙
作者：陈梓
朝代：清

不信东迁百战余，峨然庙貌托精庐。破除文武千年业，成就《春秋》一部书。岂有《小弁》伤嫡庶，空闻《扬水》怨兵车。至今濒海遗民泪，禾黍离离洒故墟。
夏盖湖
作者：陈梓
朝代：清

当年停盖此婆娑，障海孤峰翠结螺。南朔东西波浪急，辛壬癸甲别离多。石根隐聚鼋鼍窟，松顶高穿日月梭。万国衣冠渺何处，满湖烟雨一渔蓑。
寄高村张逊庵
作者：陈梓
朝代：清

九间茅屋占高村，十里溪云水到门。晴雨机关渔父熟，桑麻经济老农尊。竹窗绿照蟾蜍砚，花径红开鹦鹉樽。幽兴寻常休浪掷，风尘京洛马头昏。
次蒋檐斯韵寄白下沈景范
作者：陈梓
朝代：清

东风已送梅花去，羌笛何劳向天诉。山阳有客逐江云，诗瓢却傍金陵住。金陵酒贱愁易消，春深不作怀春句。莫愁湖上听吴歌，月子湾湾挂杨树。有情那得不思家，登楼应诵《归田赋》。三月杨花扑地飞，马头认取来时路。吴蚕上箔麦登场，待尔田家醉眠处。
次雪渔雪春坞看李花韵
作者：陈梓
朝代：清

山人前身李谪仙，珊珊杂佩来尘寰。幻形化作千树白，皎皎玉立春风前。此中佳境天所造，不数艮岳兼平泉。当昼清绝夜更缟，淡烟几缕月半环。此时倚杖一凭眺，云生两腑风泠然。谁欤题作雪春坞，闻名悔不穷幽妍。谢侯清赏得佳句，倏忽光彩生毫端。挑镫拥鼻细吟讽，浩荡未易搜岷源。愧我饥驱发空槁，毕生露处无片廛。徒从画史借茅层，卧游坐遣消残年。如今努力强好事，急须售取老砚田。振衣来此同蹁跹，傍花自结矮亭子。晴雪满山春四边，浮生何必蓬壶岭。三杯沾醉舞仟仟，九区一任尘飞翻，安能到我双眼间。
汪津夫过宿次早即别却寄
作者：陈梓
朝代：清

不见山翁五载余，自怜故态尚狂奴。三杯大笑出门去，袖有井田封建图。
留别敬修
作者：陈梓
朝代：清

忽忽岁云暮，迢迢梦欲归。诗囊载山色，城柝迟朝晖。雪凛重云黯，江空一雁飞。遗书封寄处，老泪满征衣。
留别雪渔
作者：陈梓
朝代：清

秧畦水浅飞双鹭，兰桨去经桃叶渡。回头枨别四门云，烟树苍苍雨声暮。吾生偃蹇孤生松，一子不结千针空。此行蹩？迷所向，终藉高人方竹杖。杖头钱尽酒堪赊，稽首家祠陈灌鬯。来春老竹龙生孙，海门鸡唱扶桑暾。照我雪轩梅屋下，重台花发颜如赭。石笋阑干平系马，从子高吟酌三雅。
留别雪渔
作者：陈梓
朝代：清
体裁：古风

秧畦水浅飞双鹭，兰桨去经桃叶渡。回头枨别四门云，烟树苍苍雨声暮。吾生偃蹇孤生松，一子不结千针空。此行蹩�迷所向，终藉高人方竹杖。杖头钱尽酒堪赊，稽首家祠陈灌鬯。来春老竹龙生孙，海门鸡唱扶桑暾。照我雪轩梅屋下，重台花发颜如赭。石笋阑干平系马，从子高吟酌三雅。
访遁野老梅
作者：陈梓
朝代：清

霁旭破薄雾，短棹缘疏林。十里冰胶舟，泊岸闻青禽。老梅我素交，隔岁重追寻。白朽龙蜕骨，黄凋蚁攒心。屹屹冰雪躯，南渡沿至今。可怜七载间，酸风伴清吟。率尔舍君去，回首烟霞深。东家酒新篘，暂留向我斟。绕树一徘徊，自伤雪鬓侵。欲别聊折枝，古香逗衣襟。
镫下
作者：陈梓
朝代：清

积阴镫下焰，独坐冷添衣。江阔书难度，峰高梦不归。耳听寒食近，发为故园稀。莫是愁城恼，多缘酒力微。
丁酉1717正月初五夜罗山署中大风次早风歇饮酒纪之以诗
作者：陈梦林
朝代：清

海西蛰起蛟龙怒，昨夜海吼风不住。风声入耳骇人闻，风势如痴复如飓。客子残灯半灭明，闭门欹枕空百虑。山房四柱柱影摇，有时风欲挟之去。万马蹄奔剑戟鸣，虎豹搏噬急雨注。往来嘈杂不成眠，一夜梦魂无宿处。平明起视浮云决，风力渐微声渐歇。呼童煖酒赏春朝，似怯寒吹帘幔彻。因忆去年腊月初，番仔渡头朔风烈。番社纷纷乱捲茅，竹树倒披梢半折。耳鼻填沙眼怕开，行人却走马蹩躠。山溪狂似海波潮，溪水冷于轴头铁。双犊乱流车苦迟，番儿强挽肤破裂。下马停车权息肩，店舍无烟酒不热。番儿力尽冻且僵，呼起聊为哺与啜。可怜幅布半围身，青钱那惜恣饕餮。此时如我敢言寒，犹有敝裘重补缀。况复今朝风已春，窗明几净椒盘新。水仙香发绿尊满，春冷无眠奚足嚚。风波自古仗忠信，念尔孤篷海上人。
檨圃
作者：陈梦林
朝代：清

小圃茅斋曲径通，参天老树郁青葱。地高不怕秋来雨，暑极偏饶午后风。海外云山新画卷，窗间花草旧诗筒。莫愁纸尽无挥洒，才种芭蕉绿满丛。
玉山歌
作者：陈梦林
朝代：清

须弥山北水晶宫，天开图画自璁珑。不知何年飞海东，幻成三个玉芙蓉。庄严色相俨三公，皓白须眉冰雪容。夹辅日月拄穹窿，俯视众山皆群工。帝天不许俗尘通，四时长遣白云封。偶然一见杳难逢，唯有霜寒月在冬。灵光片刻曜虚空，万象清明旷发蒙。须臾云起碧纱笼，依旧虚无缥缈中。山下蚂蟥如蚁丛，蝮蛇如斗捷如风。婆娑大树老飞虫，攒肌吮血断人踪。自古未有登其峰，于戏，虽欲从之将焉从。
鹿耳门即事
作者：陈梦林
朝代：清

征帆摇曳海无波，回首沧桑一掷梭。前后三从此地入，安危几度险中过。顽民革面干戈戢，诸将承恩节钺多。独有书生仍故我，白头杖策待如何。东港由来各一天，兴朝覆载独无偏。地袤南北二千里，人乐耕渔四十年。习染渐浇争靡丽，民风尚力杂机权。当时载笔空愁思，满目烟花正斗妍。地震民讹桐不华，处堂燕雀自喧哗。无端半夜风尘起，几处平明旌旆遮。牧竖横篙穿赤甲，将军战血漫黄沙。传闻最是游公壮，登岸漂然不顾家。万顷洪涛沙线潆，参差竹树亦干城。非关群盗全无策，漫说元戎有胜兵。风自西来知顺逆，船从浅入任纵横。潮头顷刻高寻丈，天佑皇图孰与争。沙碛甘泉信有神，庙谟宏远古无伦。鲲身合战齐群力，西港分奇仗虎臣。草窃顿消冰见晛，天兵到处雨清尘。等閒一月全台定，何似有苗格七旬。刀劫火轮万象凋，黑风红雨又漂摇。才看肆赦衔丹凤，怨听蠲租下九霄。疮病人扶村灶冷，拊循力尽长官憔。转移薄俗从今日，只在先皇十六条。绝岛重洋古秽墟，弃留曾费几踌躇。原资保障安封内，宁屑刀锥增币馀。乱后赋须仍旧额，法宽农治好新畬。眼看硗确草莱尽，尺寸何当军国储。南从虎尾北鸡笼，建邑当年议颇同。地逼诸番宜扼吭，址因故镇更称雄。天心悔祸民更始，帝德昭明日在东。寄语王官好著意，无忘前事旷天工。
鹿耳门即事·其一
作者：陈梦林
朝代：清

征帆摇曳海无波，回首沧桑一掷梭。前后三从此地入，安危几度险中过。顽民革面干戈戢，诸将承恩节钺多。独有书生仍故我，白头杖策待如何。
鹿耳门即事·其七
作者：陈梦林
朝代：清

绝岛重洋古秽墟，弃留曾费几踌躇。原资保障安封内，宁屑刀锥增币馀。乱后赋须仍旧额，法宽农治好新畬。眼看硗确草莱尽，尺寸何当军国储。
鹿耳门即事·其三
作者：陈梦林
朝代：清

地震民讹桐不华，处堂燕雀自喧哗。无端半夜风尘起，几处平明旌旆遮。牧竖横篙穿赤甲，将军战血漫黄沙。传闻最是游公壮，登岸漂然不顾家。
鹿耳门即事·其二
作者：陈梦林
朝代：清

东港由来各一天，兴朝覆载独无偏。地袤南北二千里，人乐耕渔四十年。习染渐浇争靡丽，民风尚力杂机权。当时载笔空愁思，满目烟花正斗妍。
鹿耳门即事·其五
作者：陈梦林
朝代：清

沙碛甘泉信有神，庙谟宏远古无伦。鲲身合战齐群力，西港分奇仗虎臣。草窃顿消冰见晛，天兵到处雨清尘。等閒一月全台定，何似有苗格七旬。
鹿耳门即事·其八
作者：陈梦林
朝代：清

南从虎尾北鸡笼，建邑当年议颇同。地逼诸番宜扼吭，址因故镇更称雄。天心悔祸民更始，帝德昭明日在东。寄语王官好著意，无忘前事旷天工。
鹿耳门即事·其六
作者：陈梦林
朝代：清

刀劫火轮万象凋，黑风红雨又漂摇。才看肆赦衔丹凤，怨听蠲租下九霄。疮病人扶村灶冷，拊循力尽长官憔。转移薄俗从今日，只在先皇十六条。
鹿耳门即事·其四
作者：陈梦林
朝代：清

万顷洪涛沙线潆，参差竹树亦干城。非关群盗全无策，漫说元戎有胜兵。风自西来知顺逆，船从浅入任纵横。潮头顷刻高寻丈，天佑皇图孰与争。
上总宪魏环极先生百韵
作者：陈梦雷
朝代：清

圣世天心眷，熙朝帝赍良。太行高萃气，恒岳远钟祥。奕叶任城裔，宗风上党昌。经谈新疏义，乐赐旧宫商。鹤跱琅玕管，龙雕锦绣肠。书升多士庆，胪唱五云飏。委佩趋鳷鹊，簪毫入凤凰。麟台藜火灿，鳌禁襭袍香。特简论思任，先观品节刚。紫垣封墨敕，青琐肃蒲囊。道大容应寡，心闲隐不妨。东山聊啸傲，泌水自徜徉。家食声逾峻，畴咨典聿煌。都人钦硕德，僚寀式清望。持斧南床重，升阶白笔庄。惠文腾鹗隼，骢马避豺狼。爰进崇班秩，仍分秉宪行。丰裁清柏署，宠擢锡银章。课绩优三辅，分猷振八厢。军需飞羽箭，版部急糇䭪。佐计烦区画，纡筹问积仓。阃臣陈凯奏，睿虑廑官常。特总乌台绶，频萦苍佩纕。朝端升正气，舆论凛秋霜。执法宵垂耀，荧精夜吐芒。高平称佐汉，秘监美匡唐。抑抑伊周度，雍雍金玉相。泰阶资鼎鼐，清庙宝圭璋。爱国怀如负，怜才恐未遑。后生多奖借，谫学荷汪洋。同志当年盛，乐群旧事芳。授书曾设帐，问字许登堂。丘垤欣山仰，驽骀附骥骧。日归辞几席，贻赠富琳琅。楚蜀惊嵎虎，苍溟逞怒螳。罿罦悲雉触，矰缴滞莺翔。饮泣瞻宸座，甘心赴国殇。建旗孤羽翼，遁迹托缁黄。方寸哀徐庶，虞渊愧狄梁。蜡书途梗塞，雁足信微茫。隐忍拘囚辱，蹉跎志节僵。既伤沈陷阱，兼痛负门墙。召伯平淮服，高宗靖鬼方。披云欣觏日，席藁愿衣桁。旷典怜凝碧，殊恩宥夜郎。感深怀更切，遇蹙志难忘。太傅词多激，监门绘欲将。九阍非易达，尺幅乞垂详。南国阗钲鼓，西陲缺斧斨。当机迷胜算，纵敌费张皇。险弃鱼凫地，防疏鸟鼠乡。茭刍糜七泽，弩矢钝三湘。痈养滇黔害，烽连岭峤创。楼船稽扫荡，鲛鳄恣披猖。棨戟韬钤短，雈苻啸聚强。最怜中泽雁，重作尾赪鲂。牧守纷渔猎，闾阎竭篚筐。兜鍪罗馈饩，孥息啜糟糠。以此薪延火，堪嗟肉补疮。玺书宽越尉，铁券虑怀光。逸兕犹奔柙，飞鸮岂食桑。拔稂防引蔓，削毒制余疡。蕃甲徵回纥，金城护氐羌。驼鞍驱翠珥，毳帐拥红妆。祗可金缯结，宁堪子女偿。桀骜虞肘腋，狡狯隐膏肓。宵旰边庭患，空虚内地戕。茧丝穷蔀屋，璧马殚宣房。饕餮崇方岳，鹰鹯布畛疆。但闻增户口，谁念赈流亡。塞下赀郎滥，洛中贿道彰。难言釐簠簋，应自长蟊蝗。人困疑情涣，时安幸岁穰。即今歌《硕鼠》，深恐叹牂羊。寒谷瞻朝旭，穷荒企帝阊。铎犹悬广殿，赋少讽长杨。博陆舆台耀，平津邸阁张。封章仗马寂，车骑濯龙忙。薰灌愁城社，吹嘘叹灶炀。杞人应有恨，漆女自多伤。砥柱资元老，擎天藉栋梁。近传思渐疏，共喜股肱匡。丹陛心方注，苍生望未央。绣衣看赫奕，豸角倍铿锵。本正末斯举，源清流自长。持筹袪蠹急，攘外抚中康。砥俗先廉耻，端原始庙廊。明聪开圣霁，果断振乾纲。次第修封事，从容补衮裳。绛驺威石室，彩凤哕朝阳。胆落方州镇，楼泥戚畹庄。清风瀰宇宙，化日扫欃枪。谔谔真章奏，桓桓大赞襄。人伦翘领袖，国是壮金汤。冀效刍尧献，因忘草野狂。风谣陈记室，掇拾备青箱。伫晋丝纶席，行纾经纬藏。万邦歌保定，六合架梯航。殿陛辉干羽，要荒入享王。鲰儒欣景运，鼓枻咏《沧浪》。
东行口占
作者：陈梦雷
朝代：清

襆被登车谢九阍，三年囚首一身存。贱同厮养孤臣分，生到边庭圣主恩。籍削寄名归卒伍，魂销凭梦返家园。白云南向肠凄断，鹤发东风正倚门。慷慨休歌《行路难》，安排随地圣恩宽。牛车未免烦田老，升斗依然仰大官。瘦骨可堪边塞苦，敝裘宁耐朔风寒。临歧不洒伤心泪，忧国当年泪已乾。风尘三载羽书驰，填海曾闻精卫悲。岂意上官专草稿，翻令巷伯叹南箕。铄金祗为招群忌，投杼何当慰母疑。行矣帝乡犹未远，还胜凝碧望阍时。
东行口占·其一
作者：陈梦雷
朝代：清

襆被登车谢九阍，三年囚首一身存。贱同厮养孤臣分，生到边庭圣主恩。籍削寄名归卒伍，魂销凭梦返家园。白云南向肠凄断，鹤发东风正倚门。
东行口占·其三
作者：陈梦雷
朝代：清

风尘三载羽书驰，填海曾闻精卫悲。岂意上官专草稿，翻令巷伯叹南箕。铄金祗为招群忌，投杼何当慰母疑。行矣帝乡犹未远，还胜凝碧望阍时。
东行口占·其二
作者：陈梦雷
朝代：清

慷慨休歌《行路难》，安排随地圣恩宽。牛车未免烦田老，升斗依然仰大官。瘦骨可堪边塞苦，敝裘宁耐朔风寒。临歧不洒伤心泪，忧国当年泪已乾。
华严岭
作者：陈梦雷
朝代：清
体裁：古风

五岳峙方州，台峰争鼎辟。叠嶂凌空冥，苍茫烟雾隔。东麓耸华严，奇兀分主客。远望但阴翳，绕趾惮蹑屐。飘风怒崩崖，奔泉咽乱石。径转渐窈深，千寻列桧柏。杂树纷榛芜，衰草互狼籍。披荆历磊砢，天地忽迫窄。群峦相束缚，嵯峨悬峭壁。林杪逗日光，掩霭如将夕。出谷谓穷际，危峰尚如戟。其巅若可跻，萦回极盘躄。四顾寂无声，樵苏不留迹。落叶堕空山，如闻人咳唶。草树此俱枯，穷寒绝地脉。清非神明都，险实虎狼宅。仆马俱已疲，停鞍聊躅踯。俯视所历峰，点点但空碧。日昃下层冈，遥遥度阡陌。居人惊我来，相问咸踖踧。此山实奥阻，往来道不惜。鸷兽恣吞噬，壮夫亦裂魄。回首意悄然，雄怀为不怿。丈夫志四方，乾坤宁局蹐。登临戒高深，步趋亦谨择。既非事王程，胡为轻自适。高堂方寸心，寒暑未安席。履坦犹多虞，闻此心魂坼。戒哉人子躯，无事慎行役。
华严岭
作者：陈梦雷
朝代：清

五岳峙方州，台峰争鼎辟。叠嶂凌空冥，苍茫烟雾隔。东麓耸华严，奇兀分主客。远望但阴翳，绕趾惮蹑屐。飘风怒崩崖，奔泉咽乱石。径转渐窈深，千寻列桧柏。杂树纷榛芜，衰草互狼籍。披荆历磊砢，天地忽迫窄。群峦相束缚，嵯峨悬峭壁。林杪逗日光，掩霭如将夕。出谷谓穷际，危峰尚如戟。其巅若可跻，萦回极盘躄。四顾寂无声，樵苏不留迹。落叶堕空山，如闻人咳唶。草树此俱枯，穷寒绝地脉。清非神明都，险实虎狼宅。仆马俱已疲，停鞍聊躅踯。俯视所历峰，点点但空碧。日昃下层冈，遥遥度阡陌。居人惊我来，相问咸踧。此山实奥阻，往来道不惜。鸷兽恣吞噬，壮夫亦裂魄。回首意悄然，雄怀为不怿。丈夫志四方，乾坤宁局蹐。登临戒高深，步趋亦谨择。既非事王程，胡为轻自适。高堂方寸心，寒暑未安席。履坦犹多虞，闻此心魂坼。戒哉人子躯，无事慎行役。
华藏经堂阻雨
作者：陈梦雷
朝代：清

华藏经堂佛地尊，晴光步去倏冥昏。雷声催雨千峰暗，云气沈山万树吞。泉入急流添暗响，崖悬新绿湿苔痕。须臾霁色饶清韵，风卷松涛出寺门。
戊午春入都请罪施介平又韩追送江干诗以谢之
作者：陈梦雷
朝代：清

葩卉谢椿林，幽篁挺清阴。不历寒暑节，焉知君子心。握手少年交，相期各忠厚。嘘沫幸相濡，意气复何有。遘会不可常，意气自可长。共济涉波险，咫尺不相将。波险幸共越，同舟亦未覆。手足不相藉，忠信亦可睦。夭夭桃李花，荣落无久妍。疏者各飞扬，亲者强周旋。周旋一何苦，色态一何诩。恩深恐累深，此道孰终古。交君兄弟晚，乃在乱离后。堂上有贫交，入门多素友。与君结识时，心口无侈词。平淡终久要，今昔未参差。春风吹江水，客子心万里。追送江之干，贻赠馨如芷。贻赠匪所珍，所珍人意深。君亲师友恩，念之涕淫淫。明发隔云山，相思日辽阔。游子念高堂，藉尔问饥渴。
海门行
作者：陈梦雷
朝代：清

南溟毒沫驱潜鳄，跳浪扬鬐霾漠漠。夜半星飞白羽来，腥风吹断海门钥。海门岩邑小如罂，枕山砥澜六鳌擎。五千犀铠濯龙鳞，期门万骑簇饶钲。谁柄长竿惊一蹶，钩沈饵冷逐波月。天堑不戒突艨艟，孤壁烟寒炊鼠骨。太阴压营城头流，残角无声听泣鸺。将军碧血淬吴钩，饥乌日晏栖骷髅。秋老重泉气未衄，灵旗偃偃长蛇腹。魂招不来马革枯，酸心北向啾啾哭。
登清源山和蔡虚斋先生韵
作者：陈梦雷
朝代：清

揽胜同登万仞颠，凌风遥望海门天。千家村郭群峰绕，一片飞云远树牵。古寺僧还除藓径，空山客到觅清泉。东南战气今应息，诗酒何妨庆有年。
赠山阴将陈中准
作者：陈梦雷
朝代：清

铜柱天南喜奏功，承恩飞将出云中。却移浙水平潮弩，重试燕山饮羽弓。画角晓催龙首月，牙旗秋卷雁门风。黄花岭外烽长静，缓带轻裘好射熊。
汉平津侯镜歌
作者：陈棨仁
朝代：清

公孙丞相儒家流，七十射策猎封侯。布衾脱粟不可见，尚有一镜争千秋。铭一十字大及尺，过眼如窥汉月魄。铁钮翠环薤篆疏，铜花碧绣菱纹蚀。当年东阁夸宏开，恶宾故人纷遝来。清光能洞汲黯直，朗鉴偏失江都才。招贤馆静空明发，尽道晶辉映毫发。可怜日日照衣冠，不照轮台战死骨。茂陵金碗秋未槁，牧豕旧容镜中老。荒凉片月弃不收，残字空传元朔造。
登黄鹤楼
作者：陈楠
朝代：清
体裁：七言律诗

独上危梯倚绝巅，遥临大别对晴川。两崖烟火楼台外，万里云岚几席前。粉壁寻碑诗尚在，羽衣吹笛迹空传。江山俯仰成今古，目送斜晖意惘然。
生子
作者：陈樽
朝代：清

少小性顽劣，不知父母恩。稍长事功名，温凊忘晨昏。百骸俱强健，寒衣而饥餐。一朝试保赤，始觉劳心魂。啼时候眠食，卧时察寒暄。一日三摩挲，身去心终存。忆昔孩提日，辛苦亲不言。我今幸生子，亲又喜抱孙。遑论门户托，且冀宗祧蕃。得孙甚得子，重复劳双亲。双亲今白发，甘旨无兼珍。仰事堂上亲，俯育怀中人。一身转中立，俯仰余悲辛。
茌平怀古
作者：陈樽
朝代：清

轻云垂野弄春愁，细柳含烟滞客辀。乱后射书多慷慨，酒酣灭烛亦风流。一时经济思张镐，终古功名忆马周。明日谷城山下路，瓣香应复吊留侯。
金粟寺观孙吴战鼓同马三吾四赋
作者：陈樽
朝代：清

独桑代作鼓，剥取鼍皮蒙。远从炎汉末，留驾梵王宫。忆昔丧乱初，群雄相交攻。阵云迷夏口，烽火照江东。艰难百战余，冀以树丰功。如何逞淫奢，霸业转蒿蓬。萧条金粟山，台殿何穹隆。六时闻梵放，万虑息虚空。渊渊斋时鼓，间兹清夜钟。空堂但一振，吼怒惊罴熊。昔作三军气，今伴佛镫红。世谛有时尽，净业无时穷。怀哉阅尘劫，谁复论英雄。
书院即景
作者：陈正春
朝代：清

半亩宫墙布席坛，烟光云影绕干阑。岩蒸云气晴能雨，树挟风声夏欲寒。隐几亦山青未了，开窗满目界真宽。蹊间有客徘徊处，好把心茅仔细看。
书院即景
作者：陈正春
朝代：清

紫燕珊珊落故轩，讲堂听罢自翩翩。双飞未忍留仙去，栖僻还宜处士门。秋客重来殷款款，主人惜未解炎炎。一生巧计输黄雀，饮啄官仓长子孙。
书院即景
作者：陈正春
朝代：清

苍翠层层画不如，主人枯坐小亭虚。微阴旄旖绿飙度，疏影横斜淡月初。花似解人频揖客，鸟如知趣欲窥书。东风不管愁人倦，叶落阶前未扫除。
挽王烈女
作者：陈正春
朝代：清

王家少妇擅英流，义烈殉夫孰与俦。连理愿生交树冢，杜鹃泣尽五更秋。纲常一系寒金泐，冰雪双清碎玉楼。贞烈犹凄风雨泪，荒凉寥落耐人愁。
红毛城
作者：陈正春
朝代：清

红毛回棹剩孤城，一隶皇图海宇清。映日蜃楼开宿雾，乘风雀舫泛沧瀛。涛翻鹿耳千层碧，波涨鲲身半夜声。壁垒森严凭锁钥，金汤巩固颂安平。
平户村怀郑延平
作者：陈此
朝代：清

抗师金厦冀回天，失色砖城岂偶然。千载未赊忠愤气，鲸波终夜吼肥前。
病中吟
作者：陈此
朝代：清

历夏经秋冬欲过，萧萧客里奈侬何。功名滋味鸡尝肋，岁月循环蚁走磨。屋破惊寒风故急，囊空如洗病偏多。不如一棹吟归去，渐破閒愁强笑歌。
一剪梅·夜访陆灼文村居有赠
作者：陈步墀
朝代：清

断续寒螀断续风。花影青葱。月影朦胧。携筇人过野桥东。健到奚童。满到诗筒。知有名流陆放翁。君是游龙。我是雕虫。天涯来与印泥鸿。喜绝相逢。愁绝飘蓬。
一斛珠·杨素秋女士桂兰为织绣诗楼联额，歌以当赉
作者：陈步墀
朝代：清

香闺忙到。为郎亲制诗楼号。起来未把双眉扫。放遍园花，那有閒情眺。缣素不嫌秋色老。纤纤亦擅回文巧。侬家一向无烦恼。琴韵机声，弄与儿曹笑。
临江仙·季荃明经由乳源移铎琼海，其朋从与门下士赋诗送别，刊成卷帙。南海伍懿庄都转德彝为补云门识别图，题此颂之
作者：陈步墀
朝代：清

种遍宫墙桃李树，乳源满县花开。阳春有脚到珠崖。绿波归棹去，黄绢送诗来。画里有诗诗有画，分明近水楼台。乔迁人喜鸟喈喈。风光无限好，尺幅是天涯。
买陂塘·自题《双溪词》
作者：陈步墀
朝代：清

黯冥濛、满楼风雨。问谁来吊今古。故家燕子知何在，又值落花春暮。心漫苦。正如梦如烟，缭乱衷情絮。填词觅句。借几个金铃，数声玉笛，哀断江头路。天涯远，孰是骚坛盟主。萧刘应算同侣。当年香粉依然好，吟到白头宫女。閒坐处。定怨绿啼红，会说玄宗去。人间莫住。便一卷泠泠，还须自爱，野鹤孤云趣。
大江东去
作者：陈步墀
朝代：清

紫云已杳，听千呼万唤，无情堪恼。旧日欢娱俱泯灭，不管天荒地老。十丈香尘，六街金粉，过眼何曾好。繁华如此，从今悔恨偏早。也算人去楼空，情根慧业，错种红心草。惆怅堂前双燕子，几许衔泥重到。鸟亦惊春，花能溅泪，落尽凭谁扫。与君憔悴，为他心事绵渺。
大江东去·伯端以词见示，原韵和之
作者：陈步墀
朝代：清

东皇太恝，任匆匆花落，更随流水。绝好韶光容易了，寂寞莺俦燕侣。燕自呢喃，莺还踯躅，未忍抛侬去。恍然如梦，梦中犹记词语。尚有前度刘郎，重提往事，说向神仙住。欲问人间何世也，却被尘缘相负。依旧绯桃，不逢崔护，幻景无凭据。漫伤迟暮，一春同此情绪。
大江东去·卅家尺素题词
作者：陈步墀
朝代：清

鲤鸿迢递，有东西南北，一时贤者。廿载交游期道义，富贵非吾知也。雪立门高，诗敲榻短，香岛传佳话。裒然成帙，琼琚谁比声价。况兼纸上云烟，毫端月旦，字字关文化。人自平权他敬让，礼学宣尼拜下。折戟沉沙，灵犀点世，冥晦鬼神诧。五羊屈指，海山同此风雅。
大江东去·寄题家芷云参军龙庆戎装策马图，用东坡赤壁韵
作者：陈步墀
朝代：清

飘零书剑，漫英雄泪洒，支那人物。怅望乡关何处是，勒辔悬崖孤壁。一幅儒巾，十年江海，鬓白纷如雪。尘中谁识，吾家有此豪杰。悽悽美雨欧风，精神尚武，社会萌芽发。救国虽无柯斧假，忍看神州沈灭。东盼辽阳，南怀澳界，气壮冲冠发。天涯题画，独骑瘦马残月。
大江东去·明南海邝湛若先生露书扇
作者：陈步墀
朝代：清

伯鸾高谊，似翩翩浊世，六如唐子。海雪人归无处认，剩有文章而已。示我新词，爱他豪兴，绝妙泥金纸。慨然投赠，保存三百年矣。遥想历境燕齐，曳裾吴楚，遗迹岑蓝市。天上玉麟羁不住，浩气争来锋底。明季多才，若论风度，期近青莲李。一琴何重，都成千古知己。
大江东去·明琼山海刚峰先生瑞遗像
作者：陈步墀
朝代：清

先生刚者，乃乾坤正气，自来难得。耻作声诗邻小道，文字鬼神能泣。两策平黎，一棺待罪，风骨何奇特。拜观遗像，须眉如见畴昔。多谢御史张郎，伤心吊古，珍重贻颜色。几辈高车连驷马，知否葛帏清极。不是痴狂，直凭忠爱，千载论臣则。奸雄瞻此，至今犹夺其魄。
大江东去·明琼山邱琼台先生浚遗像
作者：陈步墀
朝代：清

琼台名字，其文章经济，妇孺皆识。事业早承贤母训，移孝作忠王国。位备三孤，峰连五老，福更能消得。曲江同溯，岭南人物生色。堪叹异代萧条，遗容尚在，保守谁家力。磁碗玉簪牙笏好，手泽依然无失。礼乐云亡，衣冠成古，不道如今日。西山真学，后来留此矜式。